text:
1
Almasiihu bi'eteeɗo Wolde
1Haa fuɗɗam, woodi bi'eteeɗo Wolde. Wolde man ɗonno haa kommbi Allah, kayre woni Allah. 2Nde ɗonno haa kommbi Allah diga fuɗɗam. 3Allah tagri koo ɗume fuu bee maare, walaa ko taga bilaa maare. 4Ngeendam iwi haa maare, ngeendam man woni annoora yimɓe. 5Annoora ɗon yayna nder nyiɓre, ammaa nyiɓre waawaay haɗugo ka#1:5 Nyiɓre waawaay haɗugo ka malla nyiɓre jaɓaay ka malla boo nyiɓre faamaay ka..
6Allah neli goɗɗo mo innde muuɗum Yuhanna#Mat 3:1; Mk 1:4; Lk 3:1-2.. 7O wari ngam seedanaago annoora go, ngam haa yimɓe fuu nuɗɗina ka. 8O laataaki annoora kaŋko bee hoore maako, ammaa o wari seedanaago annoora. 9Wolde go woni annoora ngooŋɗuka, ka wari nder duniyaaru, ka ɗon yaynana yimɓe fuu.
10Wolde man ɗonno nder duniyaaru, Allah tagri duniyaaru bee maare, ammaa duniyaaru annditaay nde. 11Nde wari haa yimɓe maare, ammaa yimɓe maare njaɓaay nde. 12Ammaa haa jaɓɓe nde, nuɗɗinɓe nde fuu, nde hokki ɓe baawɗe laataago ɓiɓɓe Allah. 13Ɓe ndanyaaka fodde ɗabiya yimɓe malla muuyo yimɓe, ammaa ɗum Allah laatini ɓe ɓiɓɓe muuɗum.
14Wolde go laati neɗɗo marɗo ɓanndu, o jooɗi caka meeɗen. O keewɗo mo'ere e gooŋga. Min ngi'i tedduŋgal maako, ɗum tedduŋgal Ɓiɗɗo bajjo mo Baabiraawo. 15Yuhanna seedani mo, wolwi bee sawtu, wi'i: “Kaŋko woni mo mi wolwi dow muuɗum, mi wi'i: O waran ɓaawo am, ammaa o ɓuri yam, ngam o ɗon diga mi siwaa danyeego.”
16En fuu en keɓi geɗal meeɗen haa jeynitaaje maako, en keɓi mo'ere dow mo'ere. 17Tawreeta hokkaama bee juŋngo Muusa, ammaa mo'ere e gooŋga mbaŋgi bee Yeesu Almasiihu. 18Walaa mo meeɗi yi'ugo Allah. Ammaa Ɓiɗɗo bajjo#1:18 Ɓiɗɗo bajjo fassaruuyeeji goɗɗi ɓesdi: Mo woni Allah., ɗakkotirɗo bee Baabiraawo, kaŋko anndini en mo.
Waazu Yuhanna baɗoowo baptisma
(Matta 3:1-12; Markus 1:1-8; Luka 3:1-18)
19Ndaa seedamku Yuhanna nde Yahuudu'en Urusaliima neli liman'en e Lewi'en haa maako ngam ƴamugo mo: “An a moye?” 20O salaaki jaabaago, o waŋgini ɗum laaɓɗum, o wi'i: “Naa min woni Almasiihu.” 21Ɓe ƴami mo: “A moy kadi? A Eliya na?” O jaabi: “Aa'a, naa mi Eliya.” Ɓe mbi'i: “A annabiijo mo min ndeenata na?” O jaabi: “Aa'a#TT 18:15,18; Mal 3:23..” 22Ɓe mbi'i mo: “E a moy kadi? Haa min keɓa lornango nelɓe min jaawaabu. Ɗume a wi'anta hoore ma, an?” 23O jaabi:
“Min woni mo annabi Esaaya wolwi dow muuɗum, wi'i:
Goɗɗo ɗon hoola nder ladde, ɗon wi'a:
Mbaɗane Jawmiraawo laawol darnuŋgol#Esa 40:3..”
24Nelaaɓe warɓe haa Yuhanna go, ɗum Farisa'en. 25Ɓe ƴami mo: “To a laataaki Almasiihu malla Eliya malla boo annabiijo go, ngam ɗume a ɗon waɗa baptisma?” 26Yuhanna jaabi ɓe: “Min mi ɗon waɗa baptisma nder ndiyam, ammaa woodi goɗɗo caka mooɗon, on anndaa mo. 27O waran ɓaawo am, ammaa mi he'aay koo fiistugo ɓoggi paɗe maako.”
28Fuu ɗum waɗi haa wuro Baytaniya, gaɗa maayo Urdun, haa Yuhanna waɗanta yimɓe baptisma.
Yeesu woni jawgel Allah
29Jaŋngo man Yuhanna yi'i Yeesu ɗon wara haa maako, o wi'i: “Ndaa jawgel Allah ittanŋgel hakkeeji duniyaaru. 30Kaŋko woni mo mi wolwani on haala mum, mi wi'i: Goɗɗo waran ɓaawo am, ammaa o ɓuri yam, ngam o ɗon diga mi siwaa danyeego. 31Mi anndaano mo, ammaa mi wari waɗugo baptisma bee ndiyam ngam haa o waŋgana Isra'iila'en.”
32Yuhanna waɗi seedamku, wi'i fahin: “Mi yi'i Ruuhu Allah jippi diga asama bana poola, wari jooɗi dow maako. 33Min mi anndaano mo, ammaa Allah mo neli yam waɗugo baptisma bee ndiyam, wi'i yam: A yi'an Ruuhu jippoto, jooɗo dow goɗɗo, kaŋko o waɗan baptisma bee Ruuhu Ceniiɗo.” 34Min mi yi'i ɗum, mi seedake kaŋko woni Ɓiɗɗo Allah.
Pukara'en Yeesu aartuɓe
35Jaŋngo man Yuhanna ɗonno dari fahin haa nokkuure go tawon bee pukara'en#1:35 Pukara'en malla ahiiɓe. muuɗum ɗiɗo. 36Nde o yi'i Yeesu ɗon saalo, o wi'i: “Ndaa jawgel Allah.” 37Pukara'en ɗiɗo go nani ko o wi'i, ɓe tokki Yeesu. 38Yeesu yeesiti, yi'i ɓe ɗon tokki mo, o ƴami ɓe: “Ko ɗaɓɓititton?” Ɓe mbi'i mo: “Rabbi, toy njooɗiiɗaa?” Rabbi yiɗi wi'go moodibbo. 39O wi'i ɓe: “Ngare, on ngi'an.” Nden ɓe njehi, ɓe ngi'i haa o jooɗi. Nyannde man ɓe kiirtidi, ɗum ɗonno baakin saa'a nayi.
40Andire deerɗiraawo Simon Piyer, o gooto nder nanɓe seedamku Yuhanna, kaŋko o tokki Yeesu. 41Andire tawi deerɗum Simon aran, wi'i mo: “Min tawi Almasiihu.” Almasiihu yiɗi wi'go moytaaɗo. 42O yahri mo haa Yeesu. Yeesu laari mo, wi'i: “An woni Simon ɓii Yuhanna, yeeso ɗo innde ma laatoto Kefas. Kefas yiɗi wi'go Tapaare.”
Yeesu ewni Filip e Natanayel
43Jaŋngo man, Yeesu yiɗi yahugo lesdi Galiili. O tawi Filip, o wi'i mo: “Tokkam!” 44Filip iwi wuro Baytisayda, wuro maako wooto bee Andire e Piyer. 45Filip boo tawi Natanayel, wi'i mo: “Min tawi mo Muusa wolwi dow muuɗum nder tawreeta e annabi'en boo mbolwi haala maako, kaŋko woni Yeesu mo Nasaratu, ɓii Yusufu.” 46Natanayel wi'i mo: “Huunde woonde iwan diga Nasaratu na?” Filip wi'i: “War, laar!”
47Nde Yeesu yi'i Natanayel ɗon wara haa maako, o wolwi dow maako, o wi'i: “Ndaa goɗɗo laatiiɗo Isra'iilaajo bee gooŋga, mo walaa naafikaare sam.” 48Natanayel ƴami mo: “Noy anndirɗa mi?” Yeesu jaabi mo: “Mi yi'i ma nde a ɗonno les ibbi, diga Filip ewnaaki ma tawon.” 49Nden Natanayel wi'i mo: “Moodibbo, an woni Ɓiɗɗo Allah, an woni laamiiɗo Isra'iila!” 50Yeesu jaabi mo: “A nuɗɗini ngam mi wi'i mi yi'i ma les ibbi na? A yi'an kuuje ɓuranɗe kuuje ɗe'e mawnugo.” 51O wi'i mo fahin: “Gooŋga mi wi'ete, on ngi'an asama maɓɓitake, malaa'ika'en Allah ɗon eeŋga, ɗon njippo dow Ɓii-neɗɗo#Laat 28:12..”#1:51 Laar Laat 28:12.


c: text/html

text:
Lyrics of Babuji Zara Dheere Chalo (Dum) - 2003
[Babujee Zara Dheere Chalo, Bijlee Khadi Yahan Bijlee Khadi Naino Mein Chingariya, Gora Bada Sholon Ki Ladee] - [2] [O Giree Giree Giree Giree Bijlee Giree Oh Ispe Giree Uspe Giree Lo Gir Padee] - [2] Babujee Zara Dheere Chalo, Bijlee Khadi Yahan Bijlee Khadi Naino Mein Chingariya, Gora Bada Sholon Ki Ladee Nazron Mein Pyaas Dil Mein Talash, Hoto Mein Bahut Narmee Chunree Mein Dag Seene Mein Aag, Sason Mein Bahut Garmee - [2] Chune Se Jal Jaoge, Samjho Na Khuli Phuljadee - [2] [O Giree Giree Giree Giree Bijlee Giree Oh Ispe Giree Uspe Giree Lo Gir Padee] - [2] Babujee Zara Ladee Ye Tera Roop Suraj Ka Dhup, Angar Hai Jawaani Paygam Saath Latee Hai, Tujh Mein Sulagta Ka Paani Ye Mera Roop Suraj Ka Dhup, Angar Hai Jawaani Kehtee Hoon Sach Aati Hai Aanch Mujh Mein Sulagta Paani Paani Paani Paani Masti Ka Hai Ye Samah, Aayi Badi Mushqil Ki Ghadi - [2] O Giree Giree Giree Giree Giree Giree Giree Giree O Giree Giree Giree Giree Bijlee Giree Giree Giree Giree Giree Bijlee Giree Oh Ispe Giree Uspe Giree Lo Gir Padi Babujee Zara Dheere Chalo, Bijlee Khadi Yahan Bijlee Khadi Naino Mein Chingariya, Gora Bada Sholon Ki Ladee Naino Mein Chingariya Babujee Zara Dheere Chalo, Bijlee Khadi Yahan Bijlee Khadi Naino Mein Chingariya, Gora Bada Sholon Ki Ladee [Giree Giree Giree Giree Bijlee Giree Oh Ispe Giree Uspe Giree Lo Gir Padee] - [2] Babujee Zara Dheere Chalo, Bijlee Kadhi Yahan Bijlee Khadi Naino Mein Chingariya, Gora Bada Sholon Ki Ladee Hai
Babuji Zara Dheere Chalo lyrics in hindi More Lyrics of DumBabuji Zara Bijli Mix Babuji Zara Dheere Chalo Dil Hi Dil Mein Dum Dum - 2 Jeena Someday Sunta JaaTags: Babuji Zara Dheere Chalo lyrics, Babuji Zara Dheere Chalo Dum movie lyrics, lyrics of Babuji Zara Dheere Chalo, Babuji Zara Dheere Chalo song lyrics

robotstxt: allowed

filter: keep


text:
Ñalnde aljumaa 25 abriil 2014, Fedde Ɓamtaare Pulaar e Muritani sosii catal to leegal Riyaad e tawtoreede Yiilirde Ngenndiire Fedde ndee, e gardagol hooreejo mum hono Aamadu Umar Jah. Catal ngal sosaa ko caggal nde terɗe duɗal Aamadu Hampaate Bah njokkondiri e Fedde ndee ñalnde 27 marse 2014, ngam yiɗde gollondirde e mum.
Arnoo jokkondirde e Fedde ndee ko kalfinaaɗo konngol duɗal ngal, hono Sammba Aan, wondude e Faarmata Jallo, tergal duɗal ngal, e dow kadi baggingol huunde e mawɓe duɗal ngal, haa arti noon e Abuu Soh, ganndiraaɗo “Khuuna” e Aamadu Mammadu Jallo…
Duɗal ngal ko ɓooyngal seeɗa (gila 2010), tee ko ɓuri teemedere almuudo ina jannga e maggal. Nde tawnoo ko ɗum woni darnde Fedde ndee, ɗum waɗaani caɗeele, sibu ko hono ɗum tan fedde ndee yiɗi. Ko ɗum tagi kadi geɗe ɗee leeltaani, ñalngu jaggaa, catal ngal sosaa.
FƁ


text:
O jibinaa ko ñalnde 16 feebariyee 1965 to wuro ina wiyee Mankamang Kunda, nder falnde FULADU, nder Gammbi. O naati jaŋde ko wuro ina wiyee Koba Kunda. Caggal ɗuum o jokkoyi to Bañnjul hade makko heɓde bursi ngam naatde Duɗal Hakkundeewal Lislaam.
Nde o heɓi ɗoon seedantaagal makko, o gollodii e galle ina wiyee “Al Hajji Musa and Sons” haa o wonti gardiiɗo ko faati e njeeygu. O naati parti politik biyeteeɗo Heerto Demokaraasi Renndungo (UDP) e 1996. E darorɗe kitaale 2 000 o ɗannanii London, ɗo o janngi ko faati e njulaagu ndiiñiindi, omo woni kadi deenoowo kisal. O waɗii toon duuɓi 3 e feccere. Caggal ɗuum o wonii deenoowo (garde corps) julanke gammbinaajo gooto ine wiyee Mammadu Muusaa Njaay, hono baaba mum jom suudu Daawuuda Jaawara, meeɗnooɗo wonde hooreejo Gammbi, mo lietnaa Yaayaa Jaame follunoo e laamu e hitaande 1994. Caggal ɗuum o sosani hoore makko sosiyatee ndiiñiindi (njeeygu galleeji mahaaɗi walla boowe leydi ekn), o ƴellitii heen.
E woote hoore leydaagu ɓennuɗe ɗee, partiiji luulndo jeeɗiɗi mbaɗi mo kanndidaa, nii woni o hawi Yaayaa Jammee. Ko ñalnde 19 saawiyee o fiilaa e nder ammbasaad Gammbi to Ndakaaru, sibu Jammee jaɓaani woppude laamu. Nii woni konu CEDEAO naati leydi ndii e oon kikiiɗe gooto, mawɗo konu leydi ndii, seneraal Osmaan Bajiyee wiyi jaɓii refataade Aadama Baro, tee konu mum dartotaako konu CEDEAO so naatii leydi ndii.
BAB


text:
«Jom en hakkeeji ɓe njaɓii wonde kala golle umminanooɗe walla jogorɗe ummaneede, paytuɗe e warngooji ɗi, niilii, ngoppaama» . Ɗum woni ko kuulal 3 nanondiral ciifondirangal hakkunde jogorɓe naftoraade lomtingol warngooji ngol e laamu Muritani.
E lewru mars 2009, nanondiral jowitiingal e ñawndugol warhoore siifanooma to galle laamorɗo leydi, ɗo e Nuwaasoot, hakkunde goomu kalfinanoongu ngaal gollal e huunde e ɓe bonannde nde yettinoo, ɓe fedde wiyeteende COVIRE yahani toon. Ardii goomu ngu ko kolonel Aadama Umar Jah. Ardii COVIRE ko Abuu Demmba Sih. E ooɗoo sahaa ko 244 mbinnditaa, fotɓe lomtinaneede (indemnisés). Lomtingol ngol fuɗɗiima. Kono, kala lomtinanaaɗo ina harmi e mum hankadi hullitaade to ñaawoore.
Kuulal ɗiɗmal nanondiral hakkunde COVIRE e laamu Muritani ko nii lelorii : «ooɗoo kaalis lomtiima haa timmi bonannde waɗanoonde nde. Joom hakke en ɓe kuniima ngontaa ɗaɓɓu hankadi hay huunde, ngontaa wullito hay nokku, so e teelal walla e dental, so kam en e koye mum en walla so rewrude e woɗɓe, wonaa e nder leydi ndi, wonaa e nder winndere nde».
Yanti heen, ko noon kadi ko kollitirta wonde «ɓe kaali ko e inɗe maɓɓe e nder nafoore maɓɓe, ɓe njamiraani hay gooto, yo won yimɓe walla pelle ngenndiyankooje walla adunankooje haalde e inɗe maɓɓe».
Kuulal 3 : «Wonande jom en hakkeeji ɓe, kala gollal umminanoongal haa e ooɗoo sahaa to bannge ñaawoore, niilii, woppaama» .
Kala keɓɗo kaalis lomtingol ngol, alaa e sago siifa tawo ngalɗoo nanondiral. Yoga e waranaaɓe ɓee njiyataa binndi. Tee won pelle daraniiɗe jojjanɗe aadee ko ɓuri jooni duuɓi 16 ɗawa e nanondiral ngal, sibu waɗɓe ngal ɓe, cuuɗ ngal. Ɓe cuuɗi ngal (kamɓe ardiiɓe COVRE) hay ardiiɓe pelle biyeteeɗe AVOMM e OCVIDH ɓe ardiiɓe mum en ngumminoo haa Farayse, ngari Muritani, tawi alaa ko addi ɗum en, so wonaa ɗuum. Ko kamɓe ceedtii ɗum e bayyinaango ɓe njaltini ñalnde 23 abriil 2009, ɗo ɓe mbiyata : «AVOMM e OCVIDH ina cunii no feewi e loowdi nanondiral hakkunde COVIRE e laamu Muritani. Kono tan ko jooni min paami hol ko saabii yonaaɓe pelle amen yahnooɓe Nuwaasoot, suuɗeede nanondiral ngal. Ɓe njiyndiriino cili keewɗi e ardiiɓe COVIRE ngam humpitaade loowdi nanondiral ngal, kono ɓeen cali haa yoori haalande ɓe ko kuri famɗude e loowdi nanondiral ngal».
Ɓe ɓeydi heen : «E miijo amen, nafooje waranaaɓe ɓe ko booynaaɗe, yaakaare joganoonde ko ina ɓura duuɓi 20 hare e lepte, ndeen yaakaare jamfaama. E min cunii e ko COVIRE jeytoraa e oo fuunti» . Pelle daraniiɗe jojjanɗe aadee keddiiɗe ɗe kaalaaka, nde tawnoo, gila law, paamii kam en fof wonde ko yahetee ko, alaa ko woni fayndaare mum so wonaa fuunti, so wonaa yiɗde laɓɓinde warkoyeeɓe. Ko ɗum tagi, ɓe ceyfitii ɗum gila ndeen.
Ina wiyee wonde won heen e waranaaɓe ɓe ndokkaa ko miliyoŋaaji ɗiɗi wonande ofisiyee, 1800 000 UM wonande cukko ofisiyee e 1 600 000 UM wonande soldaat ɓolo.
Caggal ɗuum, ñalnde 15 mee 2009, ko huunde e pelle jeyaaɗe e COVIRE e koye mum en, kolliti mettere mum en e luulndagol mum en ngal nanondiral ngal joomum en «njiyaani ɗum» . Aɓe mbiyi mbiyi heen : «nanondiral ciifangal ñalnde 24 mars ngal to ardorde leydi ndi, hakkunde COVIRE e Goomu hilifaaɓe ngam «ñawndugol tummungol» gagga warngooji, meeɗaa holleede ɓe ɗum toɗɗii ɓe. Ko maa ciifgol ngol heedi, nde ɓe ndokkata ɓe ndaamordi kaalis nde, huunde e hesniiɓe ɓe mbiyi alaa e sago njiya kaayit o. Ko ndeen ɓe ceedii heen kuulal ngal meeɗaa haaldeede», ɗuum woni kuulal 2 ngal kaal-ɗen dow ngal. Ko pelle jeegom jeyaaɗe e COVIRE ciifi kaayit o.
Ɗum jiidaa e haala ko Maitre Faatimata Mbay haali ka, njantondirka e ko denndaangal pelle e yimɓe daraniiɓe jojjanɗe aadee kaali ko.
Bookara Aamadu Bah


text:
Fulɓe hina keewi wiyde « addi njelaari ko joote ». So ngol konngol goongɗii, nganndon haa jooni fulɓe/haal pulaar en ko jootaaɓe, haa teeŋti noon e nder laamorgo Muritani, Nuwaasoot. So a yeddii ƴeewtindoro Yili (hakkille) maa e tuma nde won heen ndoƴnata ɓiɓɓe mum en hina payri janngirɗe joɓateeɗe, walla hina njiilanoyoo ɗum en ɗereeji (kaaytaaji) ngam ndaña no njaŋngiri e janngirɗe laamu. Ko ndeen njiyataa almudon pulon hina ndoƴi, hina mbeelnii paalon mum en, hina mbaɗda e otooji adaa e laabi, kala oto dariiɗo kon pirloo ɗum. Won heen ko cukalon mum en ndokkata yo cakko almudon kon, ko ɓuri heewde e safalɓe ɓee ko noon mbaɗata, ɗuum noon hina jogii ko firti ko mawni, sabu hina woppa batte mawɗe e piɗtaali cukalon ɗiɗon kon fof, cakkingel ngel e cakkangel ngel fof. Cakkingel ngel, maa ɗum aawu e fiɗtaandu mum ko kañum e baaba mum ɓuri cakkangel ngel e baaba mum, ede kadi, ko sukaaɓe ɓe ngel nanndaani noon e ɓanndu tan ngel ɓuri heewde yiyde hina njeloo, hina waawi addande ngel yiyrude ɓeen yitere leesɗude. Cakkangel ngel ne, sikke alaa tinat ustaare no feewi, haa ustaare ndee mahoo e fiɗtaandu mum mawnira noon, hina fiɓi ko ɓurangel kañum e hono mum en fof. Yantude heen kadi hina maha fiɗtaandu maggel e yowitaade e woɗɓe, ɗuum hina waawi rewde ngel haa ngel saya e ɗuum, wonta hankadi ko fawaade tan welata ngel.
Sikke alaa cukalel waawaa waasde tinde ustaare e yeeso cukalel dokkatnongel ɗum, walla ngel jibnaaɓe mum ndokkatnoo tawa hina ndaara, tawa kadi hina yiya ɗum en hina toppitaa, hina njolnaa e otooji, hina nawee jaŋngirɗe, walla hina ƴeewanee kaaytaaji tawa kañum en hay kaaytaaji ngalaa nih! Njelaari sukaaɓe ndii fof e haaɓnaade e hersinaade e bonde e innde leñol ngol, ɓuri ɗuum fof hersinaade e bonde ko njelaari mawɓe ndii. Ɓeen neh ko ndeen (nde ɓeya ndoƴata ndee), ndoƴata kañum en ne, keɓa e laabi njooɗoo, sukaaɓe e mawɓe, selluɓe e ñawɓe fof, birtiiɗo ɗum en fuh ndewna ɗum gite haa ɓenna, ko ko ɗamanii tan. So keɓii e so keɓaani fof, kam mbaasii neɗɗaagal mum en. Ngaree kaɓen e njelaari ndidden ndi haa ndi yalta renndo men e leñol men. Laabi kaɓirɗi e njelaari haa doga hina keewi, hina e majji kadi ɓuri weeɓde ko hono Nelaaɗo men tinndaniri en no ardata ɗoo nih :
Nelaaɗo men Muhammadu (MKM) wiyi : « neɗɗo ƴettude Jammbere (suppirde) teenoya yeeya, ɓuri moƴƴude e mum e yelaade/ñaagaade yimɓe, so rokaama walla haɗaama fow »…
Abdullaay Yerel Soh


text:
Kubaru Jamu Ardiiɗo Buhari mo Naajeeriya.
Ardiiɗo lesdi Naajeeriya hiddeekoojo, Yemi Osinbajo,andini dow O yilli berniwol London on ngam O laarana gite maako yaake njamu ardiiɗo lesdi Naajeeriya Muhammadu Buhari.
Dillani lebbi ɗiɗi jotta ko ardiiɗo Buhari yahi lesdi burtaniya ngam tefre nyawndiigu.
Mr. Osinbajo ballo maako lattuɗo bo ardiiɗo lesdi Naajeeriya jotta ɗo haalida bee ardiiɗo on her laabi mlengi maatootiro tum, amma O wi handi O yaha O yilla jaagorɗo maako ngam O andina ɗum goɗɗum nder haalaaji sirri ngomnati e faal yeeso ko heɓaa les ardungal maako.
Nde O haalanno kubaru’en nder faada ardiiɗo lesdi fodde ɓe fuɗɗa giidal majaliisa lesdi ngal doggintee kala asaweere fuu, Mr. Osinbajo wii, “Min yewtidi Wakkatiyel jungle, min haalidi dow kuujeeji ɗuɗɗi , O ɗon nder njamu Oɗo yaake boɗɗe O heɓi njamu no a tammi fuu O ɗo heɓa daama sanne”.
“Min ngewtidi ngewta njudka, min haalidi ko ‘yatti sa’a go’o oɗo saati kolong”.
Nde O ‘yamaa dow yaake wartuki ardiiɗo Buhari boo Osibanjo wii “ko ɓadi ardiiɗo Buhari wartan O wartan ɓadiiɗum”.
Gurin/VON


text:
Jannginooɓe ɗemɗe ngenndiije e Renndooji teeru Nabbaaji, Oogo kame Hoore foonde ñallal hannde 08 11 2017,To cuuɗi men Njaakiri. Denndaagal jannginooɓe wonɓe e 15 gonɗe e nder ɗiin renndooji teeru, rewintooɓe kame kalfinaaɗo jaŋde ɗemɗe ngenndiije e diiwaan Maatam, hono Usmaan Bah, kame Demmba Sumaare kalfinaaɗo jaŋde ɗemɗe ngenndiije falnde a Maatam. Faandaare ngal ɗoo pottital ko habrude ko njillu peewtuɗo e juurnitagol jaŋde nde tuggi ñalnde 14 haa 23 11 2017 e nder duɗe ɗe. Haalande jannginooɓe ɓe fotde 36 duɗe pulaar ina cosaa e ballal Eɓɓo Ƴellitaare palɗe tati ɗe falnde fof heɓii duɗe sappo e ɗiɗi Maatam, Kanel e Raneeru. Ong JED darnii duɗe noogaas e joyi Daaraaji ɗi ko 7 farayse 18 duɗal ngam jannginde mawɓe. Caggal maa jannginooɓe ɓe gooto kala siimtu ko feewti e caɗeele kawraaɗe mbela duɗe mbaawa jogaade kuccam laaɓtuɗam.
NJAAKIRI (DIIWAAN MAATAM) : KO TOON JANNGINOOBE KAWRITI E OO ALARBA
About the author /
Lewlawal Communcation
Post your comments Annuler la réponse.
Rajo Lewlawal
Ziar annuelle 2018
Pulaar TV
Cakkite+
-
-
NANONDIRAL E EKKOL OO : BATTE JATTAN KO LATTANPosted in: Joljole Comments: 0
-
RENNDOTEERU OOGO : WURO KAAWEL WOYTII KO NDIYAMPosted in: Joljole Comments: 0
-
RENNDO TEERU OOGO : HAMARAABE CEPPII NGAM KUURAA E LAABIPosted in: Joljole Comments: 0
-
JAAYNDEEJI SENEGAAL ALTINE 30 AWRIL 2018Posted in: Joljole Comments: 0
Popular+
-
ÉLIMINATOIRE DE LA CAN 2017 : LE SÉNÉGAL DANS UNE POULE ABORDABLEPosted in: Coftal, Joljole Comments: 0
-
-
-
Liste des 99 premiers compagnons de El Hadji Omaroul Foutyou TallPosted in: Joljole Comments: 0
-
MARIAGE : MAMADOU SY TOUNKARA DE LA 2STV DANS LE RANG DES POLYGAMESPosted in: Cellal Comments: 0


text:
Ñalnde altine 12 feebariyee 2018, dekere ummoriiɗo galle laamorɗo too (persidaas) yaltii, ngam nomde senerooji kesi e konu Muritani. Seneraali Muhammed Sheex wul Muhammed Lemiin, waɗtaama seneraal diwisiyoŋ*. Koloneluuji 5 nomaama senerooji, ɓeen ngoni : Hamadi wul Eli Mawluud, gonnooɗo mawɗo biro ɗimmo ; Ahmed wul Siidi Muhammed, gardiiɗo opitaal Militeer ; Muhammed wul Eli, gardiiɗo biro nayaɓo ; Hammaada wul Bedda, kalfinaaɗo geɗe koninkaagu to Biriksel ; Tiyib wul Muhammed Mahmuud, gardiiɗo cellal koninkaagu.
Ɓeeɗoo, no yoga e senerooji konu Muritani, ko senerooji birigaad, woni telno galaŋ seneraal ɓurɗo lesɗude e yoga e konuuji winndere ndee (konuuji leydi walla weeyo). Caggal ɗuum, ñalnde 15 feebariyee, sanndarmori dañii kam ne senerooji ɗiɗi kesi ; ɓeen ngoni : Sheex Jallo ganndiraaɗo Dah e Muhammed Faal wul Maayif.
* Seneraal Diwisiyoŋ e Seneraal Birigaad. Ina hasii so tawii seneraal birigaad halfinaama golle, o heewi ardaade walla ‘kumanaade’ ko hedde ujunaaje sappo koninke. Ina waawi ɓurde ɗoon famɗude to woɗɗi so tawii seneraal oo halfinaa ko golle karalleeje ; yeru seneraal konndiroowo diwooje hare ina waawi ardaade ko timmaani hay sappo, walla nii hay gooto. E nder winndere ndee, ina hasii « diwisiyoŋ » ko taƴre konu moƴƴere waɗnde hakkunde 10 000 e 30 000 koninke (soldaat). E yoga e konuuji, koyngal konu ina waɗa diwisiyoŋaaji keewɗi, diwisiyoŋ ko resimaaji, walla birigaaduuji keewɗi.


text:
Siyasa Zambiya
Hiitordu Zambiya dungani Ardiido Jamiywwa Lawniraawa Tefa hakke mum dow tuuma Nyaamuki Amana Lesdi.
Hiitordu nder lesdi Zambia dungani dungani ardiido jamiyawa lawniraawa lesdi ndin, Hakainde Hichilema tefa hakke mum yeeso hiitordu lesdi ndin burdundu ngam O labbina hoore naako dow tuhuma nyaamuki amana lesdi ka O tuumirtee haala yumminka hakkilo nder siyaasa lesdi ndin yiiki O dari tefre ardungal lesfi Zambia.
Polis’en nangi Ardiido jamiyawa lawniraawa lesdi ndin ka UPND nder lewru April haa O tuumiraa bee ayiibe ayuki jaftol laamu.
Lawyaajo darando Hichilema andini dow haala kan yabbintaake yaaree yeeso hiitordu mawndu.
Amma hiitoowo baa hiitordu famardu ndu wulkandu ndun naada David Simusamba andini yaldiriibe jonde kiuta kan dow lawyaajo Hichilema hokketee jarfu laaruki kabbol bayaanu kiita kan fodde ka yaare yeeso hitordu mawndu ngam ndu fudda hedutuki ka.
Jooni dillani lewru ardiido jamiyawa lawniraawa ngan don tigga nder tiggirde bee jinnol darnde nde wamboobe mo dari ngam O yofte hiddeko fuu malla beelin.
O do tuumiree bes ayo halkuki ardiudo lesdi ndin Edgar Lungu e ayo jaftuki laamu haa to O hakkilay O tiggetee ko dillanta duhbi 15 maabo O tayanee kiita mbareeki sam.
Gurin


text:
Pullo Dariido Walluki Fulaaku
On Salminaama Banndiraaɓe, yewtere men nde
hannde men ngondi e musiɗɗo men. Giɗo men.
Giɗo Pulaaku. Walloowo Pulaaku, wiyateeɗo Dr
Muhammad Ahmad Bose (Dr M B Ahmad)
hooreejo mawɗo kakkilanooɓe hakkunde leydi e
leydi (Director Nigerian National Boundary
Commission ) mo leydi Nijeriya (Nigeria) fof
(fuu), yewtere men nde o wii oɗo nyaago leñol
men fof Duwaawu kala so (to) Pullo woni fof e
Adunaaru ndu fof (fuu), oɗo fooɗa hakkille
Banndiraaɓe dow ɗemngal men woni kala Pullo e
Pullo fof haani gollira Pulaar(Fulfulde). o wii no
haani sa winndan ɓataake (message) yaago so
(to) Pullo winndira ɗemngal fulfulde/Pulaar.
Nden mbolwanen(kalanen) ɓiɓɓe men ɗemngal
men sabu kon mawnida e ɗemngal men. O wii so
(to) en waɗii non en keɓan yaarude yeeso e nder
Aduna fof (fuu), nden Dr Muhammad Ahmad
Bosse (Dr M B Ahmad okki en kubaaru tigi
maako e so (to) janngi e. Teddungal ngal o jogii
e ndi leydi men ndi Niijeriya (Nigeria) ngam
nanugo no yewtere nden wonirii tokkeemen
yaago hollirde amen nde youtube ngam ndaranon
Gite moon nananon noppi moon nde’e yewtere
welnde, Incha Alla wiidiyo dum no ɗon ara
(wara) ngam non piɗɗe noppi moon ngam
yewtere nde’e welnde.
(Adam Gettado)


text:
Dingiral Fulɓe (Fedde Faandu-almuudo pine) fayndaare mum ko :
1.Ƴellitde ballondiral e kettuki mum kala haa teeŋti e ko yowitii e ɓamtude dille jeertingol, kumpital, keblugol kam e jirwingol e mbaydi pinal, coftal-ɓalli kam e renndo feewde e sukaaɓe kam e ɓesngu.
2. E mbaydi kuuɓtodinndi, fedde ina jojjita kala baɗal jowitiingal e juɓɓingol faayndaare mum.
Fedde ndee ina udditii ngam kala jiɗɗo jeyeede heen.
jokkorɗe amen ko:
tel: +336 06 88 54 90
email:
info@dingiralfulbe.com
dingiralfulbe@hotmail.fr


text:
Yeewtere Paris Match e Porfesoor Jean-Louis Mas ngam mawninde ñalngu aduneewu AVC-eeji (29 oktoobar) ɗo hollitta no oo musiiba reentortee, safrirtee.
Paris Match : AVC ina heewi fannuuji ?
Jean-Louis Mas : Nder 80%, ko maayde ɗaɗi ngaanndi (infarctus) caabotoo ɗum tawi heɗɗere ƴiiƴam won ɗo sukki ɗaɗol nawol ƴiiƴam hoore ɗoon e ɗoon. Nder 20% ko tuƴƴam tawa won ɗo ɗaɗol ƴiiƴam nawol nder hoore, walla nii ɗaɗol saraaji hoore, taƴi.
Aɗa waawi tonngande en sababuuji ɓurɗi teeŋtude aksidaaji ɗaɗi nganndiiji ?
Jean-Louis Mas : Ina waɗi heen sababuuji cellal, ko ɓuri heewde cuuɗiiɗi, ko wayi no taasiyoŋ (ŋabbugol taasiyoŋ), jabet, ɓurtugol kolesterol, walla kawjugol dille cuuɗi ɓernde (anévrisme). Ina waɗi sababuuji goɗɗi jotondirɗi e aadaaji nguurndam, ko wayi no simme, ɓuttiɗgol, fooftere ɓurtunde, sanngara walla ñaamdu heewndu lamɗam, ɓellere jawdi e suukara, famɗundu ɓiɓɓe leɗɗe e sewo-sewo (legimaaji).
Hol maale jeertinooje ɓurɗe teeŋtude e hol ko foti waɗeede ?
Jean-Louis Mas : Maale ɗee ina ceerti fawaade e diiwaan ngaandi memaaɗo oo, kono kañje kala ɗe ngardata ko peral. Maale ɓurɗe heewde ɗee ko : maaygol bannge e yeeso, walla terɗe walla nattugol mum en tinde ; ina hasii wona bannge e ɓalndu, ina wona kadi caɗeele haalde (hunuko nanngee), walla yejjitde haala, walla ronkude faamde ; ina waawi wonde kadi ngumndam mbannginteewam walla kuuɓtodinɗam yitere wootere walla bannge nano maa ñaamo, ina wona kadi muus hoore ɓurtuɗo.
Hol no AVC toppitortee, reentortee ?
Jean-Louis Mas : So tawii ko maayde ɗaɗi ngaandi sabu cukkam ɗaɗol, so joomum pinngaama e ɗaɗol gartol (veine) safaara caaynoowo heɗɗere sukkunde ɗaɗol nawol ngaandi ngol, tawi ko e nder waktuuji 4 haa joy caggal peeñgol maale gadane ɗee, ina waawi sellinde ɗeɗew tataɓal e ɓe ɗum heɓtotoo ɓee.
- So tawii ko cukkam ɗaɗi nawi (artère) ngaanndi mawɗi ɗii, dokkugol safaara caaynowo heɗɗere sukkunde ɗaɗol ngol ina waawi nawdeede e ittirgol heɗɗere ndee masiŋel naatneteengel e ɗaɗol hee tawi doktoor ina reeniri ɗum rajo, nder waktuuji 6 gadani ɗii. Fotde 45% ina cellira noon.
- So tawii ko tuƴƴam, heen sahaaji ina seekee ngam yaltinde ƴiiƴam tuƴƴam ɗam.
- So tawii ko ɗaɗol ngaandi fetii haa fusi, joomum ina safrireede huunde sukkoore ɗo ɗaɗol ngol fusiri ɗoo ngam dartinde walo ƴiiƴam ngoo.
Hol AVC reentortee ?
Jean-Louis Mas : Wonande ɓe meeɗaa heɓde ɗum walla meeɗnooɓe heɓde ɗum fof, deentagol ngol tuugii ko e jiytugol geɗe baawɗe saabaade ɗum kam e ñabbuuli gaddooji ɗum (taasiyoŋ, jabet, kolesterol, ñawu ɗaɗi, kawjol dille ɓernde…), safaara mum en e tewaare nguurndam moƴƴere.
Fulo : Bookara Aamadu Bah


text:
Heblo jannginooɓe ɗemɗe ngenndiije fuɗɗiima e nder diiwaan Maatam. Ndeeɗoo lulnde maa duumo fotde balɗe 4, fuɗɗii ko ñalawma 29 maa yah haa ñalnde 2 suliyee 2017. Ndee lulnde waɗaa ko to galle kebloowo jannginooɓe hono EFi. Tawtoraama lulnde kalfinaaɗo jaŋde ɗemɗe ngenndiije kala falnde, Maatam, Kanel, Raneeru. Fotde jannginooɓe 44, rewindtooɓe 8. Ngoo eɓɓo wiyeteengo PNEBJA, maa janngine fotde lebbi 9. Fawaade kadi ko e ndunngu fayaa kono haɗataa maa janngine haa joofa. E nder no fecciraa to bannge renndooji teeru gonɗi e nder Maatam, Kanel e Raneeru. Ɗiin ngoni Nabbaaji, Oogo, wuro Siidi. Lulnde maa duumo balɗe 4 tawi ɗowata ɗum ko Mel ayninaa Joob.
MAATAM : JANNGINOOƁE PULAAR KEBLAAMA
About the author /
Lewlawal Communcation
Post your comments Annuler la réponse.
Rajo Lewlawal
Ziar annuelle 2018
Pulaar TV
Cakkite+
-
-
NANONDIRAL E EKKOL OO : BATTE JATTAN KO LATTANPosted in: Joljole Comments: 0
-
RENNDOTEERU OOGO : WURO KAAWEL WOYTII KO NDIYAMPosted in: Joljole Comments: 0
-
RENNDO TEERU OOGO : HAMARAABE CEPPII NGAM KUURAA E LAABIPosted in: Joljole Comments: 0
-
JAAYNDEEJI SENEGAAL ALTINE 30 AWRIL 2018Posted in: Joljole Comments: 0
Popular+
-
ÉLIMINATOIRE DE LA CAN 2017 : LE SÉNÉGAL DANS UNE POULE ABORDABLEPosted in: Coftal, Joljole Comments: 0
-
-
-
Liste des 99 premiers compagnons de El Hadji Omaroul Foutyou TallPosted in: Joljole Comments: 0
-
MARIAGE : MAMADOU SY TOUNKARA DE LA 2STV DANS LE RANG DES POLYGAMESPosted in: Cellal Comments: 0


text:
Duuɓi 20 jooni, UNESCO ina mawnina hitaande fof ñalnde 21 feebariyee Ñalawma ɗemngal muuynangal. Hikka kadi ñalngu nguu mawniraa ko e yeeso semmbinde keewal ɗemɗe, e kuutoragol ɗemɗe keewɗe. Ko ɗum firti ? Keewal ɗemɗe ngal (diversité linguistique), ko hollude wonde ko leydi heewata ɗemɗe koo, ko ɓural mawngal wonande ndiin leydi. Ɗum noon, enen Muritaninaaɓe eɗen poti anndude wonde ɗemɗe men nay (4) ɗee ko ngalu, wonaa teppol. Kuutoragol ɗemɗe keewɗe (multilinguisme) kadi ko ɓural, sibu ko huunde wallitoore ƴellitaare.
Ko ɗuum tagi jooni, faandaare Unesco e mawningol ñalawma oo ko hisnude keewal ɗemɗe e semmbinde nehdi e jaŋde tuugiindi e ɗemngal muuynangal.
Ina anndaa wonde lewru kala ko ina wona ɗemɗe ɗiɗi ina maaya, njahda e ngalu pinal e ganndal. Kono kadi, teskaama jaŋde tuugiinde e ɗemngal muuynangal ina ƴellitoo, haa teeŋti noon e kitaale gadane jaŋde ɗee. Ko noon kadi, ɗemɗe muunaaɗe ina ɓeydoo huutoreede e nder nguurndam renndo.
Hikaa hawri ko e UNESCO ina mawnina hitaande 70ɓiire Bayyinaango winndereewo hakkeeji aadee. Ina wiyaa e ngoon bayyinaango wonde alaa paltoor sabu ɗemngal foti woodde, nder ɗuum UNESCO ina weltii e ko bayyinaango ngoo firaa e nder 500 ɗemngal e ko fawi koo : « Neɗɗo kala ina waawi ɗaɓɓude denndaangal hakkeeji e denndaangal wellitaare kaalaaɗe e nder ngooɗoo bayyinaango, ko aldaa e paltoor gooto, wonaa paltoor leñol, maa goobu nguru ɓalndu, maa njogoram, maa ɗemngal, maa diine, maa miijo poltik walla miijo waawngo wonde kala, maa iwdi renndo, maa dañal, maa jibinannde walla ngonka mbaawka wonde kala. »
(kuulal 2 bayyinaango huuɓtodinngo jojjanɗe aadee, 1948).
Bookara Aamadu Bah


text:
Ñalnde 8 noowammbar 2016, ɓesngu Amerik labiima hakkunde gaabotonooɓe lefol hooreleydaagu to Dowlaaji Dentuɗi Amerik (USA), hono Donald TRUMP jeyaaɗo e lannda Ripobilik en e Hillari CLINTON jeyaaɗo e lannda Demokaraat en. Fawaade noon e mbaadi no dowla Amerik wootirta, Trump dañii 47,30% e 290 wootooɓe mawɓe, Hillari Clinton dañi 47,80% e 228 wootooɓe mawɓe. Ɗum ɗoon noon firti ko Hillari Clinton ɓuri heewde wootooɓe (60 981 118), Trump dañi tan ko 60 350 241 kono e nder sariya woote to amerik ko ɓurɗo heewde “wootooɓe mawɓe” rokketee poolgu kadi ko maa ɓeen timma 270 gootoowo. Woni wootooɓe mawɓe noon ko jeyaaɓe e suudu nulaaɓe (Chambre des Représentants) e Senaa, ɗum yerondiri ko e Asaambelee e Senaa ɗoo e Muritani, ɗum firti ko terɗe ɗiiɗoon cuuɗi ɗiɗi e nder dowlaaji Amerik kala ina poti suɓaade hol potɗo wonde hooreejo leydi.
Kono jooɗtoranoo ko Hillari Cinton hebornoo nawde poolgu sabu kaɓɓondiral yoga e mooɓe e nder ɓesngu Amerik e makko ko wayi no ɓaleeɓe, hispanik en (uujɓe ummoriiɓe to amerik bannge worgo), rewɓe, sukaaɓe e yoga e famarɓe doole to Amerik… Kono kadi amo teskoraa jogaade humpito yaajngo ko yowitii e jotondiral Amerik e aduna oo kala, sabu makko ardanoode Kuuɓal Dowla Amerik toppitiingal jotondiral e aduna oo, jiidaani noon e pinal makko e udditaare makko. Ina jooɗtoraa so tawii o fooliino, o jokkata tan ko dawrugol ngol Barack Obomaa siynunoo e nder aduna oo.
Kono noon, ko ko ɗaminanooka laatii sabu ko Donald Trump fooli kañum fof e hollitde e nder gaabagol wootooɓe ceɓɓitagol mum e won e geɗe, sabu o holliti ko ngañgu makko e uujɓe ummoraade Amerik worgo e Afiriknaaɓe e ɓaleeɓe e jilluɓe e nder mbaadi kuuftidinndi e juulɓe. O hollitii wonde so o laamiima, ma o mah uddoode feewde e leydi makko, o riiwa juulɓe e leydi hee, o feeñnini yawu makko e rewɓe (kanko fof e waaweede duhol), dawrugol ngol Barak Oboma (mo o siforii no arani nii) fuɗɗunoo kala, o holliri tan ko o duttittooɗo heen, yeru, dawrugol newnande ameriknaaɓe roofolɓe safaara, dartinde balle Amerik feewde e won leyɗeele e ruttitaade e yoga e nanondire ɗe leydi ndii siifondirnoo e aduna oo. Ko laaɓi koo tan, ko e nder gaabagol makko lefol laamu, jeeyngal makko faaynii yoga e ameriknaaɓe e ɓe njeyaaka e Amerik kala, sabu ñaaɗgol haala makko, ŋakkere makko pinal e fuuyre nde o holliri, haa ɗum addini won e jagge tiiɗɗe jeyaaɗe e lannda makko kolliri heen haaɓre mum en e fellitde waasde wootande mo.
Dikkondiral hakkunde Hillari e Trump hurmii no feewi haa wonti gooto e maɓɓe kala ina huutoroo peeje kala ngam tunwinde keddiiɗo oo (Trump fuɗɗunoo kono gawlo wullaani ɗum heen) wonti haŋkati jinngi jinngitere haa ɗum addani aduna oo fof naatde heen, wonti woote ɗee nattii woote ɓesngu Amerik tan, kono ko woote aduna oo kala. E nder yoga e leyɗeele Afrik, ɓesnguuji mum en nguuranii ko Hillari CLINTON, ɗum ina seeɗtini ɗoo e Muritani e Senegaal ekn… Ko ɗum waɗi nde o foolaa, sunu heewi e nder ɓerɗe won ɓeen. Kono kadi, ina teskee nde bayyinaa wonde Trump foolii, ko laamɓe ɓe gardagol leyɗeele mum en ɓuri luulndeede ngadii jaarde mo e duwanaade mo “yo o jogoro jam”, laamɓe ɓe ɓuraani wonde yeruuji moƴƴi (Burundi, Konngooji, Moritani, ekn…).
Wootani Donald Trump to Amerik ko worɓe, tawi kadi ko raneeɓe ɓe jaŋde mum en woɗɗaani, hoɗɓe e nokkuuji dowri, jogiiɓe duuɓi 45 fayi dow. Ɗum fof e wayde noon ittataa won rewɓe (ɓe o yawii ɓee) raneeɓe wootande mo sabu ko o wiyi amo riiwa “tuumarankooɓe ɓe ngalaa kaayitaaji ɓee walla maa o haɓto ownooɓe beeli winndere ndee” ina hawrani ɓe. Ina laaɓtani en tan jeeyngal añamleñaagu ngal Trump huutorii ngal e hunanaade ɓe maa o ñawndu iiñcuru faggudu e renndo duumiindu e leydi hee ina hawrani ameriknaaɓe heewɓe.
Wootani Hillari Clinton ko ɓuri teskinde ko ameriknaaɓe ɓaleeɓe (e nder teemedere fof 88% ngotanii mo) yantude e ummoriiɓe amerik bannge worgo e won e raneeɓe jannguɓe. E nder kampaañ oo fof, ɓeeynotooɓe (sondage) ko kanko ndokkunoo poolgu sabu ko kanko daɗnoo Trump toɓɓe, etee, meeɗaa daɗtaade mo haa kampaañ oo joofi. Hillari Clinton holliri ko ina jeyaa e ko bonnani ɗum, addani ɗum fooleede, sarwiis laamu lollirɗo FBI : maa won cili ɗiɗi, oon sarwiis ina bayyina wonde e saanga nde o ardii Kuuɓal Dowla toppitiingal jotondiral e aduna oo, “omo huutoroo iimeeluuji makko keeriiɗi ngam saaktude heen sirruji Dowla amerik”, kono heen laawol fof, so wiɗto waɗaama, tawee ɗum woodaani. Hillari noon hollirii, ɗum hay so fenaande, ñawnii ɓerɗe heewɓe e wootantunooɓe ɗum. Eɗen poti waɗtude hakkille tan wonde Trump ɓuri naftoraade jaaynirɗe etee ko kanko ɓuri faamde ko woni ngoƴa ameriknaaɓe, ko dillinta ɓoggi ɓerɗe mum en, hay so tawii noon ko o hunantoo ɗum en koo fof ko fenaande hebori wontoyde.
Wooteeji Ameriik ɓennirii en, tiindani-ɗen ko fayi arde ko hol ko Trump hebori addande ameriknaaɓe e aduna oo fof.
Eɗen laaɓaa kam dawrugol jamyamol ngol nguurduno-ɗen e Barak Oboma ko caggal yahtirta sabu lannda demokaraat en, ko dañaaka e mum en fof kam, ko yimɓe waɗtuɓe hakkillaaji e jojjanɗe aadee e tabitingol demokaraasi e nder jotondiral mum en e leyɗe aduna ɗee. Ko ɗum addani Oboma, hay so uddaani dummbirde GUANTANAMO ne, woppitii yoga e dummbanooɓe toon e dow tooñannge, o wellitii tumarankooɓe e nder leydi makko, o haɓiima jaɓɓugol jojjanɗe aadee e nder aduna oo, o ñiŋii laamɓe afririknaaɓe memtotooɓe doosɗe leyɗeele mum en ngam yiɗde nangtaade e jappeeje mum en hay so tawii noon alaa ko o wayli e ngonka jotondiral hakkunde Israyiil e Palestiin… Ko njena-ɗen tan kam ko Donald Trump hollirii e nder gaabagol mum lefol laamu, hol ko hebori wonde dawrugol mum, so leydi makko wonnoo ko bele ndenndi, ɗum kam ɓe njeyaaka toon fof yo keblo, nguurndam ɓaleeɓe Amerik e ameriknaaɓe bannge worgo maa ɓeydo hittude, kono kadi, maa aduna oo ɓeydo fiddude no laamu Buush en nii, kono kadi laamɓe jaasɓe e nder aduna oo kala maa ɓeydo wellitaade. Kono Donald Trump wonaa ko yiɗi fof dañata sabu laamu fof ina waɗi sarɗiiji mum parliiɗi e laamɗo kala, eɗen cikki nii o fuɗɗiima ɗum faamde tawde wonii gila o ɓeydii ɓadtitaade jappeere ndee o fuɗɗiima waylude ɗemngal!
MHJ


text:
Caggal nde caaktuɗen winndannde Ceerno Gelongal BAH he eɓɓoore garal Baaba Maal to Moritani ngam maanditaare Daande Leñol 30 ɓere; hakkillaaji ɓesngu Fulɓe pecciima he taskagol yiyannde Ceerno Gelongal he ngaal garal no feewi.
Mi heɓiino wiyde yoo en njahru seese haa paamen mbaydi garal ngal, ngonka addooɓe ɓee e yiyannde Ceerno Gelongal tawa en ngoɗɗoyaani, en mbonondiraani hakkunde men.
He ngal daawal, en njiyii ko winndaa he ndee dillere koo, en paamii tan hare ñiibi jibinta ko aayaare coɓoƴƴi. Dene ɗiɗi ɗe lamol gootol ko kam en ndenndi sago he deenarol. Ceerno Gelongal BAH e Baaba Maal ko jagge e jaale kerɗe he ɓamtaare e kisal leñol Fulɓe he kala senngo.
Jiyanɗe men ana mbaawa seertude, kono hay gooto he men enndatah yiyrude ɓee jaambareeɓe ko bonnanooɓe leñol ngol. Caggal nde kaaldu mi e Ceerno Gelongal, mi faamii o haali tan ko sooynannde makko he ngaal garal e kulol makko hoto woodde mooltiiɓe he baaba Maal tawa ko añɓe leñol men.
Mi etiima heɓde Baaba Maal kono Geno newnaani. Hay so mi haaldaani e Baaba Maal, mi nanii ko sagataaɓe leñol ngal ceedtii he makko etee miin miɗo yananaa hannde ndee o yottiima ɗo hay gooto waawatah hoomtirde mo ko bonnanta pulaagu.
Mi anndah njiyatam ngaal dental bismingal Daande Leñol to Moritani, ko ɗuum faddii etaare am he jokkondiral maɓɓe, miɗo sikki noon kala hannde mo ƴiiƴam ndimaagu Fulɓe feɗɗata he ɓadndu mum; o enndatah waɗdi Baaba Maal ceŋndi ngam wallitde boomaare ɓaleeɓe he ngenndi Moritani.
Miɗo ñaagii ɓesngu leñol ngol nde ŋeernata dadule mum en, tiiɗna piɓle mum en tawa hay gooto naatnatah hakkunde men ko ustata doole men he ndee ummannde ndimaagu e ɓamtaare.
Baaba Maal, Gelongal haa yotti ɓurɗo famɗude he ngenndiyankooɓe men hono am miin Katante Leñol; yiɗde men ko wootere. Miijo men e darnde men yoon ngon haɓaade ñawu, majjere, baasal e ɓeen yiɗɓe saaynude en. Miɗo ñaagoo kala jaabondirnooɓe he ndee dillere nde njaafondirta, ngannden ko enen njiydo kosam, laɓol e fayndaare. On njaaraama yoo Geno won ballo.
Kuɗol Katante Leñol KAN mo Aañam Yeroyaaɓe


text:
Fedde Ɓamtaare ɗemngal Wolof yuɓɓinii koolol innirangol « Koolol Waalo » tuggi 6 haa 7 ut 2016 to Rooso. Tiitoonde ardinanoonde e kewu nguu ko « dartagol Waalo njiimaandi koloñaal ». Waalo noon ko diiwaan kuufɗo yupporde maayo mawngo, rewo mum e worgo mum.
Fedde Ɓamtaare ɗemngal Wolof yuɓɓinii koolol innirangol « Koolol Waalo » tuggi 6 haa 7 ut 2016 to Rooso. Tiitoonde ardinanoonde e kewu nguu ko « dartagol Waalo njiimaandi koloñaal ». Waalo noon ko diiwaan kuufɗo yupporde maayo mawngo, rewo mum e worgo mum.
Laamorgo mum ko Njurbel (bannge Muritani). 24 wuro jolfuɓe e Muritani tawtoraama, jiidaa e bismaaɓe ummoriiɓe Senegaal. Hooreejo Fedde ndee hono Hasan Gaye ko nii tonngiri faandaare kewu nguu : « siftinde e anndinde yontaaji kesi daartol Waalo (…). Taaniraaɓe men ngoppirii en pinal jooɗngal, eɗen poti hisnude ngal ! »


text:
Renndo pulaagu kala e sahaa sukaaɓe naalaŋkooɓe ina peeña tawii ko feeñirɓe mbaawka laaɓtuka. Hannde oo e nder fuuta e Kummbaaru ñaldoori e mbooy waalda e jaangol jaɓɓiima oo ɗoo suka naalaŋke biyeteeɗo Seek Maal e diɗɗal mum Fooyre leñol e nder diiwaan Maatam. Ngam anndude e faamde naalaŋke waawataa ƴellitaade tawii naataani e renndo mum. Seek Maal gorko mo Duwoyra wuro njaak Buubu guurɗo to leydi Muritani e nder Nuwaksoot ardii e himme timmuɗo ngam feññinde naalankaagal mum. Kaŋko suka oo o hollitii Elhajji Baaba Maal jagganiimo haa o yerwiima lefol makko haa defaama deftaama heddii tan ko ñaameede. Ko ngam hoolaare mawnde addani Baaba Maal noddude haa nokku mum naamndii hol ko woni ngoƴa makko, o wii ko heɓde kaɓirɗe timmuɗe kono Baaba duñi mo tan ko yoo naat Istjoo ngam o waawa waɗde huunde e oo sahaa timmii ina sabbaa e jehre nde. O wasiyiima sukaaɓe naalaŋkooɓe nde tiiɗnondirta njaaja ɓerɗe ngona gootum.
Bookar Sek Lewlewal Maatam


text:
Ko addani laana Fuuta sinkude?
Fuuta ko leydi kaarndi golwole e ñalaaɗe, so daarti laamuuji deggondirɗi limtilimtinɗi. Fuuta ko wertaango ɗisiingo e lobbundu goowaaɗi. Ko leppol ñootondirngol ɗee leyɗe ɗe nooneeji keewɗi, ɗe kerƴam ceertuɗam.
Wonaa siimtude daartol mayri, walla hollirde keedgol mayri noddir-mi on. Alaa, ko jubbude tan huunde e nguurndam mayri. Woni sooynannde ndee ko hol ɗo janngo weetata ? Mi joofoto tan sabu nel-mi ko hakkilanteeɓe.
No heewi woorude nih, Fuuta ne mahii neesu dow ŋoral maayo. Neesu njaajngu, ndenndinngu ñeeñe ceertuɗe (gila e heblo kabirɗe haa e seho ciŋkirɗe, njimri e gaaci, ngamri e ñeeñal daarti), diine ekn…
Sahaa fof noon e sato yahdungo heen. Karallaagal adatoo fof ko nootaade eewni ŋakkere, ñeeñal ŋaaña hakkille ŋatoowo, tafam jibina kuuje naftorɗe.
Ko Fuuta ɓamti e ñeeñe e karallaagal (hono no won nokkuuje goɗɗe nih) ina heddii haa hannde. Limten heen mbayla, ɗaho, cañu, lawo, so haalde tan huunde e senngooji karallaagal memtindiingal ngal. Ɗum nafiino hanki sanne ! Haa sikkaa wonnde laana Fuuta feeroto maaje kala, rewnoo baanaaje dow leppi diƴƴe belɗe e kaaɗɗe.
Kono ɓooyaani, laana Fuuta sinkii !
Karallaagal ko njogitaari renndo, renndo fof ɓurngo jogitaade, ɓura reenteede e heɗteede. Kono karallaagal nafata ko nde ngal hattani ñawndude ngoƴaaji renndo ɓurɗi saɗtude.
Sinkini laana Fuuta ko hoyirde haa fakiti teddeendi pawaandi e mum ndii. Laana naywu etee hesɗitinaaka, gaa ɗo dimngal ɓeeydii doolnude.
Hannde so en ƴettii karalle gaadoraaɗe e Fuuta ɗee kala, gila e mbayla haa e ɗaho, cañu haa e lawo, e ko yawti ɗoon. Kuccinen heen ngoƴaaji Fuuta, teeŋti e ñamri; ɗee karallaaje limtaaɗe so ndentii, alaa ko ɗe mbaawani saɗeende ñamri ndee. Etee leydi na woodi dow ŋore, diƴƴe na keewti nehaande maayo hay so toɓo na aayii.
Ngati ɗee karalleeje mbaawaa hay ƴeeŋtinnde ndiyam njonɗam ! Ɗe kattani tan ko tafde jalo, njinndaagu e baagal, etee ɗeen kaɓirɗe ko kuuñɗuɗe e caasam (yakawere) kam e tumaaji, ɗoon ɗo kuutoriiɗo masiŋ gasnata gese keewɗe e ñalawma tawa tampere heewaani. Oon saanga tawa hakkillaaji ina ngolla goɗɗum. Kiwal e coñal kaalaaka.
So en ƴettii saɗeende eggudu, walla dirtal. Karalleeje goowaaɗe limtaaɗe ɗee kala so ndentii kattanaani heblude dirtirgal cembungal, baawngal egginnde ko yoni nder yolnde yonnde, e tuma daɓɓo. Wonaa ndeegoowa mum, wonaa hayoowa mum, wonaa ndiwoowa mum. Hol noon no njeeygu ɓamtortoo tawa eggudu sellaani ? Hol no wiɗto ɓamtortoo tawa ɗanle koybitaani ? Hol no renndo sifortee so ŋakkaama geɗe diiñorɗe kisal nguurndam mum ?
Gooto kala noon so ñaamii njiggaandi haa o haarii, o yartiima cippaɗam haa o ɗomɗitii, so o lootoriima soodaande haa o laaɓii, o uriima ñenngaaki haa o uurii, ne waawi daraade e renndo, teɗɗinoo, wiya ko Fuuta tan anndi, ko Fulɓe tan njogii, ko kam en tan pini.
Mi añaani ɗum, njiɗ-mi tan ko Fulɓe yo pin, ko ɗum nih addani mi haalde kaa. Kono wonaa ngool teɗɗinagol rokkata fulɓe ɓural, alaa ! Ngol jalnii, ngol yurminii.
Puuyndam heewii ! Ko seeɓnoo hanki, muddiɗii hannde, kono muddo tinaani.
Ko yooɗnoo hanki, soofii hannde, ko yonnoo hanki toŋii hannde. Ngaameela hodiima pinal.
Nde renndo ɓurata ko maa rewɓe e worɓe seeɓɓe, hatanteeɓe, ŋelɓe, ndoondoo golle tiiɗɗe, keshesiwe ɗe jeñte ŋeemitiiɗe ummoriiɗe reende hannde maggo e heblude janngo mum.
Ngaal katantaagal jaadungal e yarlitaare ko gollal ɓurngal toowde nder senngo ngenndiyankaagal.
Jaŋde yontii ko ɓooyi, ngabbo-ɗen heen. Mi wiyaani noon yo en mbakko sakkosaaji, ɗisen kuɗi, piyen baraayee, eɗen moddina konngi nder jeddondiral ngal alaa hoore, alaa laaci. Mbiy-mi ko yo en njanngu tigi-rigi, ngudditen hakkilaaji, ceeɓnen jiyle, paamen hay ko faamotaako.
Pullo Gaynaako


text:
UNESCO
Ka wowlugol: Yunesco, nyoggal innde enngele United Nations Educational, Scientific and Cultural Organisation firiraande e faransi Organisation des Nations unies pour l'éducation, la science et la culture, si waylitaama e fulfude wona: fedde Ngenndiije Dentuɗe (moftondiral leyɗeele adunaaru ndun) wonande needi e ganndal e pinal.
UNESCO ko njuɓɓudi hertiindi e nder saccudi Ngenndiije Dentuɗe sincaandi nyannde 16 nuwambar (jolal) 1945. Nyiiɓirde mayre ko:
7/9, place de Fontenoy, 7e arrondissement Pari, Faransi.
Faandaare UNESCO ko: « [...] wallitaade tabintingol jam e kisal nder aduna on e dow ɓannindirgol leyɗeele aduna on wondude e needi, ganndal, pinal, yewtere, tawa ɗun ɗon fow ko fii semmbingol e winndere nden fow peewal, sariya, haqqeeji neɗɗanke, ndimaaku, ko aldaa e senndindirgol leƴƴi, debbo e gorko, ɗemngal maa diina, ɗin haqqeeji ɗi eeraango Ngenndiije Dentuɗe sellinani denndaangal jamaaji ɗin. »
Unesco no jokki golle mun ɗen e dow porgaraamuuji mawɗi jowi: needi, gannde, gannde wondiigu e neɗɗankaaku, pinal, yewtere e humpito.
Fewndo ɗoo (2008) UNESCO no mari leyɗe ɓii-feddeeje 193.
Hoolaaɓe kuuɓal UNESCO gila fedde nden sincaa wondude e iwdi maɓɓe:
- Julian Huxley, Laamateeri Renndundi/Inngila (1946–1948)
- Jaime Torres Bodet, Meksiko (1948–1952)
- John Wilkinson Taylor, Dawlaaji Rennduɗi (1952–1953)
- Luther Evans, Dawlaaji Rennduɗi (1953–1958)
- Vittorino Veronese, Italiya (1958–1961)
- René Maheu, Faransi (1961–1974)
- Ahmadu-Mahtar MBow, Senegal (1974–1987)
- Federico Mayor, Hispaanya (1987–1999)
- Koïchiro Matsuura, Japan (koolaaɗo kuuɓal gila 1999 haa jooni)


text:
E seppo partiiji luulndo njuɓɓinnoo ñalnde aset 16 desaambar 2017, polis jaggii heen sukaaɓe njeeɗiɗo, sabu, e wiyde maɓɓe, mbeeynii darapoo Muritani adan. Ndeen ɓe nanngii ɓe, ɓe nawi ɓe janngo mum to ñaawoowo potɗo toppitaade ɗuum oo. Oon wiyi ɓe « alaa doosgal sariya woodi ko faati e ɗuum ». Hawrunoo ko e ñalɗi fooftere, ɓe nduttini ɓe polis, ɓe uddi ɓe, haa ñalnde altine 18, ɓe ngartiri ɓe to ñaawoowo oo, oon wiyi ɓe alaa ko sariya Muritani haali e beeynugol darapoo ɓooyɗo, waawaa nanngude ɓe.
Ɓe ngartiri ɓe e ñaawoowo oo ñalnde talaata 19/12/2017 subaka (ine sikkaa tawi oon heɓii yamiroore…), kono ko maa kikiiɗe nde ɓe kaali ko ɓe njooɓtorii ɓe koo, « so waɗde dille e luulndaade laamu », ɓe ngoppi oya hujaa, sibu hay dara firtaani.
Ɗuum addani Alasan Jah, mawɗo Tuuspaa (Touche pas à ma nationalité) wiyde : « baylugol haala ngol ina hollita wonde ɓe njaggiraa ko wonde ɓe terɗe pelle renndo, kono wonaa sabu won ko ɓe mbaɗi ».
Ɗo yahanoo artaa fof, ɓe ñaawaama ñalnde alkamiisa 21 desaambar, ɓe pawaa kuugal yowre kasoo lebbi tati (so ɓe mbaɗtii hono ko ɓe njooɓtoraa koo ɗoo e lebbi tati, ɓe cokee). Nii woni ɓe ngoppitaa. Kono ɓe kaɗaama wellitaare balɗe joy e dow daliilu mo rewaani laawol. Ko ɗuum woni miijo Gurmo Loh, karallo ko faati e sariya. E hello makko Facebook, o winndii heen :
“ Mbele jaggirde yimɓe sabu darapoo ina rewi laawol ? ”
Ina yaakoranoo leydi ndii fayi ko e hareyel darapooji, hakkunde ‘’kiiɗɗo’’ oo e ‘’keso’’ oo : feccude ɓesngu e huunde fof e banngeeji fof, ellee jeyaa ko tuugnorgal dowrowal ardiiɓe en ɓee. Jaggugol sukaaɓe njeeɗiɗo e seppo sakkitiingo ngoo, moolanaango ngo luulndo demokarasiiwo yuɓɓinnoo, jeyaa ko cokoraagal laamu nguu adorii waɗde ngal. Ko jaɓɓugol muukingol laawol sariya, sibu gaa-gaa anndude mbele “ darapoo keso ” oo (oolo-haako ñebbe- boɗeejo) ina dagii walla alaa, adii tawo ko anndude mbele ƴettugol makko ina addana “ ɓooyde oo ” (haako ñebbe e oolo) harmude. Ina wayi no ko noon sarwisaaji toppitiiɗi kisal (polis…) paamiri ɗuum sabu mum en jaggude seppatnooɓe, nder seppo mum en, sabu tan mbeeynii araaraay haako-ñebbe e oolo. Ɗumɗoo ko juumre bonnde sibu ko mahateeje buur tan waɗɗii ɗisde darapoo leydi walla ndeen gollooɓe laamu salminooɓe ɗum.
So ɓennii ɓeen, ɓiɗɗo leydi kala, yo won e dental walla teelal, ina jogii wellitaare e hakke weeynude e ɗisde araaraay belɗo ɗum. Aɓe njogii hay hakke ñiŋde darapoo laawɗinaaɗo oo e sakkitde darapoo goɗɗo. Haa teeŋti noon e partiiji politik, sibu eɗi njogii hakke jogaade araaraayuuji majji keeriiɗi e weeynude ɗi so eɗi cokli. Ko ɗum waɗi ko ɓee sukaaɓe nanngiraa koo rewaani laawol. So wonaa tawa noon sariya cuuɗiiɗo ina woodi karminoowo darapoo ɓooyɗo oo. ”
Wonande keedoowo ñawaaɓe ɓee, hono Muhammed Mahmuud wul Lemmaat, “ ɗumɗoo ko huunde nde jaɓotaako, sibu ñaawoore ndee alaa hakke waylude ko ɓe takkiranoo koo, e takkude ɓe huunde nde woodaani. ” E wiyde makko “laamu nguu yiɗi ko hulɓinde luulndo ngoo, kono ngu waawaa “.
Ɗum noon banndiraaɓe, so tawii polis ina waawi takkude yimɓe ko welaa fof, nganndee hay gooto koy hisaani e tooñnnge. Yo Alla heed hakkunde men e fepindtooɓe.
Bookara Aamadu Bah


text:
Ngam wallude aadee e yiitude nokkuuji e dow Leydi, annduɓe koddirii diidi e dow mayri, paliiɗi ( fuɗnaange fay hirnaange) e coortiiɗi ( rewo fay worgo); waɗiɓe waɗde noon, so tawii en njiɗi anndude nokku ɗo heedi, en ƴeewat hol diidi dewɗi ɗoon, mbiyen, wuro walla nokku maani o, woni ko taƴondiral coortol nanngam e palol nanngam, (ƴeewee natal)
Coortol gadanol ( fuɗɗoode) ngol rewi ko wuro ina wiye Greenwich to Angalateer, umaade e maggol faade fuɗnaange ko (+) haa 180°, so a roondiima hirnaange ko (-). haa -180°
Palol hakkunde leydi ( Equateur) woni fuɗɗoode paliiɗi ɗi, so a roondiima rewo ko (+) haa lobbudu rewo (pole nord) hawra 90°, so roondiima worgo ko (-) haa lobbudu worgo, hawra -90°
hammadi-jah


text:
Haali ɗum ko ganndo biyeteeɗo Stephen Hawking : “duuɓi 1 000 aadee heddoraa e wuurde, so wonaa taw noon en eggu payen tagofeere woɗnde !” Ndeen noon, e wiyde makko, ine waɗɗii en jokkude wiɗtooji paatuɗi e weeyo : “mi sikkaani so eɗen nguura ko ɓuri 1 000 hitaande goɗɗe tawi en ummaaki e tagofeere ngon-ɗen ndee”. Geɗe tati o wiyi ngoni sabaabu kaa haala : go’o ko mbayliigaaji ngonka weeyo, ɗiɗi ko nikleyeer, tati ko ƴoƴre tafaande. Kono kadi o hollitii weltaare makko e jahral yeeso winndere ndee e nder ɗii duuɓi 50 cakkitiiɗi, haa arti noon e “ko aadee en, hono enen, enen toɓɓon tokoson tagoore, en mbaawii ɓadtaade faamde doosɗe mum”.
Wonaa ngol woni gadanol ko oo ganndo ina haala ko wayi nii. E lewru abriil ɓennundu nduu tan, o yaltiniino miijo mahngo laana mawka weeyo ngam yahde to ñukkulde koode wiyeteende Alpha de Centaure (Alfaa de Santoor), diɗɗal koode ɓurngal ɓadtaade en. O wiyiino kadi wonde Leydinaaɓe ina poti « siiñtoyde Lewru ɗoo e duuɓi 50 » sibu Leydi ɓiɗtiroyde ɗum en.
Ko ngolɗoo konngol o joofniri ndeen yeewtere: « Hoto njejjitee hooynaade koode, hoto ƴeewee koyɗe mon. Eto-ɗee faamde ko njiyaton koo, naamnito-ɗee sababuuji goodal winndere. Ngonee laaɓɓe. Nguurndam ina haawnii hoto won haaju mon, sibu neɗɗo ronkataa feere waɗde huunde no foti fof, tee siyna ɗum. Ko ɓuri himmude koo ko waasde jebbilaade ».
Kanko Stephen Hawking ko o ganndo ɓalliwal miijiwal (physique théorique), e hiisiwal. O jibinaa ko 1942 to Oxford (Angalteer). O jannginii hiisiwal to jaaɓihaaɗtirde Cambridge hakkunde 1980 e 2009. Ko o ganndo keɓtinaaɗo e winndere hee kala sabu wiɗtooji makko paatuɗi e won ɗiin fannuuji luggi ganndal weeyo e hiisa. E oo sahaa Hawkings ina wondi e rafi, ngoofɗinɗo mo. Omo anndiraa kadi won ndeen darnde, ko wayi no heedande palestiinnaaɓe e nder hare mum en e Israayiil.
Caggal haala, mbiyen “ko Alla tan woni ganndo, omo luɓira noon mo o welaa”. Yo o yaafo en.
Bookara Aamadu Bah


text:
Hare kaɓagol ŋakkere senaare e taariindi Renndo teeru Wurosoogi ina jokki haa hannde to bannge hirjino jeewte dingire, magooji. Ko ɗuum waɗi e ñallal 03 03 2018 to nokku biyeteeɗo Caali Jakkaa mo Wurosoogi hawrii ɗoon denndaangal hilifaaɓe diiwaan o, irbanisma, asenismaa, halfinaaɓe safaara yimɓe, halfinaaɓe cellal jawdi, e jannginooɓe sukaaɓe tokosɓe. Sabaabu o ko otooji buustooji ɗi tampinii ɗii ɗoo renndooji teeru no feewi, Oogo, Wurosoogi e Maatam sabu kala ɗo ɓe mbelaa ɓe ndufa tee artata ko e nder mumen. Diƴƴe ɗe njaha haa huɗo fuɗa heen jawdi ara ñaama, tee ndiin jawdi ko ko ɓiratee, sukaaɓe kala njanngoyaani njahat hesoyde huɗo ngam ndaartude heen kaalis. Hollitaama noon ndeen hare foti ko yaajtineede haa nokku keeriiɗo dañee tawii wonaa to ɓe mbelaa rufde fof rufee. Goomu hirjino Goonga ɓuri e releeji ɗi kame ardiiɓe leeɗe ɓe ndariima ngam siynude ngoo miijo.
Bookar Sek Lewlewal Maatam


text:
Ɓataake ɗaɓɓirɗo ballal
ƁATAAKE feewde e musiɗɗo/musiɓɓe
Muujiibu : Ɗaɓɓaande ballal ngalu ngam yoɓde njaru galle mo Jonnde Halifaaɓe laamu jooɗiinde nyande 24.02.2010 rokki fedde nde e mudda
Banndiraaɗo/banndiraaɓe,
Ɓataake ɗaɓɓirɗo ballal
ƁATAAKE feewde e musiɗɗo/musiɓɓe
Muujiibu : Ɗaɓɓaande ballal ngalu ngam yoɓde njaru galle mo Jonnde Halifaaɓe laamu jooɗiinde nyande 24.02.2010 rokki fedde nde e mudda
Banndiraaɗo/banndiraaɓe,
Emin njogii weltaare e teddungal humpitde on wonde e Jonnde Halifaaɓe (Conseil des Ministres), e nder jonnde mum nyande alarba 24 Feebariyee 2010, ƴeftii jamirooje keewɗe, tawi ina heen yamiroore feewtunde e dokkugol FƁPM galle e mudda. Galle oo woni ko Tafrak Seyna, o ɓetata ko 3 600 meeteer kaaree.
O ari ko ɗum lomtaade galle potɗo hono noon, gonnooɗo leegal Sebka, mo fedde ndee heɓnoo e hitaande 1979, yoɓi 273. 100 mb to Gollorde Toppitiinde Jey Leydi (Domeen). Ƴeew Daartol galle oo to les.
Ko nyande 24 Marse 2010 Kalifu Gadano e Kalifu Kopporeeje laamu nguu ciifi Dekeree mo T° 2010.072/MF/DGPE/DD tabitinoowo yamiroore tottugol fedde nde galle e mudda. E fawaade e kuulal 4ɓal ooɗoo dekeree, fedde ndee ene foti yoɓde ko yaaccii to Gollorde Jey laamu (Domeen) Miliyoŋ e Ujunnaaji teemedde jeetati e capanɗe jeenay e tati e Teemedde ɗiɗi mbuuɗu (1. 893.200 mb), ɗum noon ko e dow jerondiral njaru galleeji ɗiɗi ɗi, e njoɓdi temmbe e kalasal galle, etee fof foti ko yoɓdeede ɗo gootel, e nder lajal lebbi tati tuggi e nyalawma mo ooɗoo dekeree siifaa.
E dow ɗuum, e fawaade e teddungal maa, e ngenndiyankaagal maa, e moƴƴere nafoore njiyan ɗaa ɓamtugol e ƴellitaare denndaangal ɗemɗe ngenndiije e pine leydi ko aldaa e paltoor, Fedde Ɓamtaare Pulaar e Muritani ene ɗaɓɓir ma ngalu paayodinngu, mbele ene waawa huuɓnude fodoore mum e laamu nguu e nder lajal biyangal dow ngaal, hono yoɓde kaalis biyaaɗo oo, e nder lajal dottangal ngal.
Balle mon ene mbaawi yettaade fedde ndee : 1. E rewrude e goomuuji ɗi Fedde nde laawɗini yo toppito ɗum, e dow tottude on rusi ; 2. Juppugol (jettingol) ballan mon to gooto e ɗiiɗoo konteeji ɗiɗi fedde ndee, to Nuwaasoot, to Baŋke BCI, e to Baŋke BMCI :
– Compte courant : Banque pour le Commerce et l’Industrie :
Fooyre Bamtaare MRO n° 0011694 0000
– Compte d’Epargne : B.M.C.I. :
Association pour la Renaissance du Pulaar, compte n° 104849260121
Fedde Ɓamtaare Pulaar e Muritani ma hollit denndaangal inɗe yimɓe wallitɓe e njoɓdi galle oo (so wonaa mo yiɗaa innde mum yalta) : nder jaaynirgol mum jaltowol lewru kala laawol gootol (Fooyre Ɓamtaare) kam e nder lowre mum e internet (www.pulaar.org).
Keɓee calminaali amen ɓurɗi teddude. On njaaraama.
Nuwaasoot, nyande 8 Abiril 2010
Yiilirde Ngenndiire


text:
To bannge wellitaare jaayɗe, Muritani woni hoore leyɗe Aarabeeɓe fof. Nder winndere ndee, Muritani ko leydi 67ɓiiri/179 to bannge wellitaare jaayɗe, yeeso Kowoyt 77, e Libaan 101, yeeso Kattaar e Tuunus 138ɓiiri. Ko ɗoon ndi wonnoo rawane. E nder leyɗe Aarab ko Muritani tan jogii sariyaaji juɓɓinooji jaayɗe elektoronik, woni jaayɗe internet, ɗum jiidaa e ballal ndi rokkata jaayɗe keeriiɗe, puɗɗingal e hitaande ɓennunde ndee.
Ɗum tawti rajooji e teleeji keeriiɗi udditɗi, hay so tawii noon ina teskaa ɗi teskaaki keewal pine leydi ndii ; yeru teleeji ɗii.
Ñiŋoore men to bannge wellitaare ndee, ko to oon bannge, sibu, ina fotnoo, ɓayri Muritani ko leydi leƴƴileƴƴinndi, tawa rajooji e teleeji ina ngoodi e ɗemɗe keddiiɗe ɗee (Pulaar, Sooninke e Wolof) walla kam tawa teleeji goodɗi ɗii ina ɗooftoo hay sinno ko laawol dotti koo (joyaɓe ɗiɗi), kañum fof e waasde nuunɗude. No wayaa jooni nii wayi tan, kono ko ɗemngal gootal tan rokkaa wellitaare tigi rigi. Eɗen teskoo noon to bannge jaayɗe binndaaɗe, hay so tawii eɗen njawi tawo geɗal Fooyre Ɓamtaare (heewaani heɓde abonmaaji), eɗen kamdinii ko nde jeyaa e jaayɗe keɓɗe ballal laamu hikke ɗee. Hare no foti fof, ɓuri yah mi ɗaldii ma e Alla!


text:
Abdul Kariim Watt
Loowdi
jibinande[taƴto | modifier le wikicode]
Abdul Kariim Watt jibinaa ko wuru Dimat waalo hitaande 1954 galle baab Sana'en. Addi ɗum taw baaba makko Bubkar Sire Watt ina woni toon. Kon, fooɓre maako e tigi ko Duye.
Asko[taƴto | modifier le wikicode]
Abdul kariim ɓi Bubkar sire ɓi Joom Sire ɓi Joom Alarba ɓi Bubkar ɓi Moodi ɓi Faatim Ma'aad ko ɗo o fottata e galle Seek umar taal.
jaŋde[taƴto | modifier le wikicode]
Ceerno Abdul dalii jaŋde ko ɗo baabmum ɗo haa o yetii simoore Al_rahmaane. Caggal ɗuum o ɓennii Dakaar ngam jokkoydi janŋde to galle Ceerno Alsan kajjat ko toon o ñiiɓi duuɓi jeenayi tumnde ceerno Alssane ruttii e joome mum. ko ndeen o yehii Ndar —Saint Louis jooni— to galle Ceerno Yuusuf Sy Caggal ɗum o yiɗii fayande Muritani ngam jaŋoydi Arab kon baab makko jaɓaani sab ɓuranno ɗum ko yoo jooɗo o jaŋngina duɗal sab yahooɓe ɓe caggal leydi jaŋoydi so ko ɓe ngartii ɓe paamandirtaa e yimɓe ɓe. E balla geno mowɗo Aamdu Tijjani Paam jaggi heen haa baab makko jaɓii. O naatii jaŋde duɗal toowngal Arab (Lycce Arabe) ko 1979. Caggal ɗum o dañii bursu Ngam yahande Irak haa jaaɓi haattirde.
seeremɓe makko[taƴto | modifier le wikicode]
Ceerno Abdul jaŋii e seremɓe nayo.
_Ceerno Bubkar Sire Watt (baab makko).
_Ceerno Alsan Kajjat Dakaar.
_Ceerno Yuusuf Sih Ndar.
_Ceerno Suleymaan Mbooci deftre Makaam.
E ballala Alla o heɓii duwuneede e dañde korso heeriingo ummaade e seeremɓe makko. O ñamitinii binndol laba ngol ko e ceerno Baydi bah.
Almuuɓe makko[taƴto | modifier le wikicode]
Yaltii e junggo ceerno ummaade 1992 haa jooni almuuɓe heewɓe ma en limtu heen tan seeɗa ɓurɓi lolude: ceerno Aamdu mutagaa sek gurel, ceerno Seydooyi Sal Mbaraan, Ceerno Ablaay jallo lobbudu, Suleymaan Jibi Sall Lisa, Moodi Sal, Mommodu Seydu Muritani, Muhammed Sal Dagan, Abdu Sal, Abu sal e Yuuri Balla Draame Gabon.
Meccal[taƴto | modifier le wikicode]
_O waɗii ekkitagol larme 1984/1985 haa o heɓii soowoore SuLiyetna kon noon e hitaand 1991 (ewenma Moritani) o ɓoorii wutti larme o fayanii Senegaal addini mo sokeede hitaande timmunde to laamorgo leydi senegaal ngam huleede taw o wanaa ñukkinantooɗo lesdi Moritani .
_Hitaande 1992 o udditii duɗal Quraan haa jooni.
_Imaam jumaa Duye.
Miijooji makko[taƴto | modifier le wikicode]
Ceerno Abdul jeyaa ko e suufiyankooɓe askitiniiɓe e seek Aamadu Tijjani(1737-1815) Marok


text:
Fulfulde
Fulfulde walla pulaar maa pular ko ɗemngal Fulɓe e Haalpulaar'en. Ɗemngal ngal no haalee e leyɗe keewɗe e Afirik. Haalooɓe fulfulde-pulaar ina kawra miliyonji 60 haa 80. Ɗemngal ngal ina jeyaa e suudu ɗemɗe Hiirnaange Atlantik, taweteendu kanyum duu e nder suudu ɗemɗe afirikankeeje ɓurndu yaajude wi'eteendu Niiser-Konngo. Ɗemɗe goɗɗe jeyaaɗe e ndun suudu ngoni: ce'aar (ɗemngal seereero) e njolfo. E ɗeen ɗiɗi ko seereero ɓuri ɓadondirde e pulaar.
CaltuɗeModifier
1. Caltuɗe: Ko ɓuri heewde koo, pulaar ina feccee waɗee caltuɗe jowi mawɗe kawrooje e dawlaaji Fulɓe taariikayankooji (dawlaaji Fulɓe adiiɗi laamu kolonaaku). Kannje ngoni:
Pulaar Fuuta Tooro (no gasa ko e ngal diiwal ɗemngal ngal yalti), leydi Senegal Pular Fuuta Jaloo, leydi Gine, Fulfulde Maasina, leydi Maali, Fulfulde Liptaako, leydi Burkinaa Faso, Fulfulde Adamawa, leydi Niiseriya e Kamarun. Feccoore go'o no waawa wonirde nii:
- Pular Fuuta Jaloo (Gine, Sarliyon, e Gine-Bisaawo)
- Pulaar Fuuta Tooro Senegaal, Muritani, e Maali hiirnaange
- Pulaar Firdu (maa Fulaadu maa Fulakunnda)
- Fulfulde Maasina (ana wiyee "Maasinaŋkoore" ; Maali)
- Fulfulde Liptaako (Burkina Faso)
- Fulfulde Borgu (Benen e Togo)
- Fulfulde Hakkundeeri Najeeriya (laamu Usmaani Ɓii Fooduyee, wano Sokoto)
- Fulfulde Adamaawa (ana wiyee "Adamawaare" ; Niiseriya e Kamarun)
Ko ɓuri kon e Fulfule ɗen hino humii e gootal e diiwe limtaaɗe ɗoo, e piide misal si en ƴettii Fulfulde Bagirmi, ɗum ko leydi e nder Caad, ko e Adamaawankoore nden jeyaa. Fulfulde Funnaange Niijer ko e Fulfulde Hakkundeeri Najeeriya ɓuri jeydude, Fulfulde Hiirnaange Niijer ko e Liptaakuure e Maasinankoore jeyaa.
So en teskiima, ma en taw ina heddii fahin caltuɗe ɗalaaɗe hono pulaar Fulaadu (ɓaleeri Senegal e Gammbiya), Fulfulde Borgu e nder leydi Benen, fulfulde diiwaanuuji hakkunde Niiseriya. Kono ɗeen pulfule na ɓadii goɗɗe e ɗee ɗe adi-ɗen limtude yeru Borgu no ɓadondiri e Maasina, Fulaadu no nanndi e Fuuta Tooro no nanndi e Fuuta Jaloo, e maanaa no hakkunde maa fulfulde Caad walla Sudan ko e Adamawa jeydi.
AlkuleModifier
2. Alkule: gila teemedannde sappo e jeetataɓere nden, pulaar-fulfulde no winndiree alkule aarabe. Haa hannde no fellitaa wonnde e leyɗe goɗɗe yeru Fuuta Jaloo maa Adamawa Fulɓe ko alkule aarabe ɓuri doolnoraade. Kono gila hitaande 1966 bensondiral Bamako ngal fewjanno ɗemngal ngal mbinndudi tuugiindi e abajada laten. Ndiin mbinndudi inndiraa abajada UNESCO maa alkule UNESCO. Alkule mayri ngoni:
a,b,mb,ɓ,c,d,nd,ɗ,e,f,g,ng,h,i,j,nj,k,l,m,n,ŋ,ñ(ny),o,p,q,r,s,t,u,w,x,y,ƴ,z
Sincugol ndiin mbinndudi ponndaandi haɗaali faa jooni Fulɓe ndonka fottude e alkule yogaaje, e fiide misal Haal-Pulaar'en senegal wo ñ mbinndirta alkulal ny. Fulɓe Mali e Gine nii mbinndirta ɗum: ɲ. Kadi lurre ina ngoodi to baŋŋe winndugol alkule denndaaɗe (renndaaɗe) yeru ŋg (hade ng), ɗum e wonnde ndin mbinndudi yamiranooka to bensondiral Bamako. Winndooɓe Gine woɓɓe mbinndan nb hade mb jamiraaɗo Bamako oo.
"Pulaar/fulfulde ko ɗemngal maanaa, woni ɗemngal keeringal to bannge innude geɗe e rokkude ɗumʼen maanaa. Paygol maggal ina fawii he toɓɓe keewɗe, ko wayi no heewde alkule e mbaadi pirligol golle e firo kelmeendi…
Alkule : pulaar/fulfulde ɓuri heewde alkule e farayse e arab e enngele… (33 alkulal). Won alkule ɗe ɗemngal ngal jogii weeɓaani tawde he ɗemɗe goɗɗe, ko wayi no alkule ɗ, ƴ, ŋ…
Pirlitgol golle : pulaar fulfulde ina jogii lomto gollooɓe 7ɗo so en limtii heen lomto golloowo naattinoowo : enen, ko noon ne so en ƴeewii gollal jogorngal, to bannge sahaa, angal firlitiree he mbaadiiji keewɗi : maa o ar, omo ara, o arat, o aroyat, o aratno, o aratnoo…
Firo kelme : kelmeendi pulaar/fulfulde ina heerorii fayde mum, cañki pulaar fulfulde ina ɗelñira karallaagal timmungal e ñeeñal baydungal : ina holla en ɗuum mahdi helmere pulaar
- Pelle inɗe : ɗemngal ngal ina jogii pelle inɗe hedde 20 tawi heen fedde kala ina jogii hattan kaawniiɗo ngam sifaade innde toɗɗii nde. En njuutnotaako ɗoon sabu ɗuum ɓooyii yimeede
- Ceekirɗe : ɗoon ne kadi en njuutnotaako sabu jooni kala janngoowo ɗemngal ngal anndii wonde e nder helmere wootere eɗen mbaawi dañde ceekirɗe keewɗe haa helmere nde metta wowlude yeru : naftondiroyde, walla jiiɓoo wowlude jiiɓoo faamde, yeru : ɓamtinondiriroroyatno ; te
seekirde heen kala arda e maanaa mum.
Ngam añde woɗɗinoyde, sabu en mbaawaa te en kattanaani haalde fof, njahen he toɓɓere sakkitiinde he ndee ɗo lowre, ɗum woni maanaa ɓesɗo.
_ Kelme keewɗe ngam maanaa gooto: pulaar/fulfulde ina jogii hattan seɗde maanaa helmere yaltina firoyon mum tokoson ngonkon nder mum. Aɗa waawi yiyde kelme sappo walla ɓura tawi ko he maanaa gooto. Ngam newnude golle men ƴeften yeru he kelme ɓurɗe baɗtinde he nguurndam fulɓe:
a/ toɓo: jannja, ngatamaare, maamaare, wis_wis, yaral (jaral), juko, Demmba diŋaare, hokkitere, mbayritam, bowte…
b/ laawol: burdubujol(walla ballaŋaawol), mosol, jurol, lappol, bolol, celol, codol,perol, kallu(walla kallol…), mbedda(walla mbeddawol)…
c/ haɓɓude: fiɓde, jomde, ŋaaŋde,ŋeeŋde, raɗaade, wajde, humde, saande (saanaade), worsude, dokkaade…
d/ ndiyam: maayo, caanngol, weendu, fetere (feto), deedal, berjal, reebelde, njarka, sewnde, laddungol…
e/ leydi: ceenal(seeno),mbaalwaaldi, jehjegol, hollalde, jakre, waka jiiju, jaaka maka, wallere, haraawo(karawal, taccoonde), karhaaƴol(woojeere, tiŋaale)… Eɗen mbaawi teskaade ɗo kelmeendi mbaawndi wallitde gannde kese; eɗen teskina wonde Tafsiiru JIGGO (yoo GENO yurmo ɗum), gooto he sanɗaaji Misira won ko waɗnoo heen ko faati he ganndal ndema
Eɗen mbaawi raɓɓiɗinaade ɗo, tawi kadi eɗen nganndi en memaani fannuuji goɗɗi bayɗi no inɗe kuɗi e leɗɗe, sifaaji jawdi, poñndi (he ɗemngal waañooɓe e awooɓe) e nehaandi (he ɗemngal aynooɓe), keneeli, koode, ekn…
Eɗen mbaawi wiyde ɗo waɗde pulaar/fulfulde ko ɗemngal maanaa, ŋarɗungal. Maa a taw ko ɗuum addani won heen (Bookar Tijjaani Njaay) wiyde ko GENO tellini ngal he ŋarɗeende maggal, wiyi yimɓe maggal “ko MIIN tagani on ngal mbele oɗon ngona ɓe AM”. Eɗen mbaawi wiyde kadi ko ngal ɗemngal ɓooyngal , Bookar Tijjaani hollitii wonde Fulɓe koɗdiino he israa’iilanaaɓe, o hollitii haatumeere kelme teemedere he hebroore walla ɓura, tawi kañje kala eɗe nanndi he kelme pulaar/fulfulde to wowlaango e to maanaa (en njiɗaani addude ɗo laaɓndal to Fulɓe ngummii, holi mo ɓe njiidi).
Kono kadi eɗen poti ustude bakkooji ha ngannden so ɗemngal men ngal ina jogii hattan wuurde haa yeeso e daɗde e gaatuleeje aduna keso o. mbele ɗemngal men ngal ina jogii hannde nduun fittaandu haa waawa ɓamtaade no ɗemɗe koɗdiiɗe ɗe ni. Sabu wonde ɗemngal men ngal limtaaka e ɗemɗe daɗooje ɗo e 2036 ina miijtinii hay so en kulaani.
Kañum ni, wondi ko, hay sinno ɗemngal men ngal wonii ɗemngal maanaa, ko gila hanki, he nder nguurndam mawɓe men keeriɗam. Ko mawɓe men ngollii haa ngal wayi noon. Kono enen hannde en poti laaɓndaade ko mbaɗ-ɗen e ko pot-ɗen waɗde sabu eɗen keewi caɗeele:
- Caɗeele wosteede : duɗe tuubakooɓe e kesamhesamaagu e jaajngol gure waɗii haa ko ɓuri heewde he men nattii haalde ɗemngal ngal no fotiri (ɗooftaade doosɗe maggal) walla nattii haalde ngal
- En ngustiima he faarnoraade ɗemngal ngal: nattii no waynoo he diŋire…
- Ŋakkere paamondiral: he miijo am, ceerundal kinɗe e ngaddinaaji fotnoo ko alɗinde goodal men; kono so waɗii duuñondiral e deentondiral tan jibinta ko tanaaji ɗi njiɗaaka tawi ittaani.
- Caɗeele firo: so pulaar/fulfulde wonii ɗemngal maanaa ne ina jogii caɗeele firde yoga e kelme kese yeru helmere “sens” e farayse firdee maanaa (iwdi arab), waɗde mbiyen pulaar/fulfulde ko ɗemngal maanaa ngal firataa maanaa. Yimɓe ɓe fof kawraani he no pirdaten kelme kese ɗe: so en pirat ɗe tan he ɗemɗe goɗɗe hay so wonaa pulaar walla so en pentanat ɗum helmere fulɗinaande hay so faamaamuya mum in noddi tiinnaare mawnde.
(Kuɗol Daas Demmble e nder doggol ɓataaki Jamaa)


text:
Mawningol darorɗe hitaande juulɓe Timtimol fm, yilliima to Siñtu Garba ngam yettinde ballal mum e tiggu jibinaaɗo o. Siñtu Garba woni ko e diiwaan Maatam, falnde Maatam renndo teeru Oogo. Ko ngolɗoo laawol waɗti duuɓi 10 ko ina mawninee. Sabaabu o ko hirjinde rewɓe sowotooɓe ngam waawde rewindaade wicitaaji mumen. Gila 2008 fuɗɗorinoo ko wurosoogi, 2009, ko wurosoogi, 2010 Mogo Tapsiiru Balla, 2010 ko wurosoogi, 2012 ko Ciloñ, 2013 ko Ganna Balol, 2014 Ndulumaaji Demɓe, 2014 ko Caamɓe, 2015 ko. Wurosoogi, 2016 ko Hamaraaɓe, 2017 ko Siñtu Garba. Ardii sete o ko Guwernoor Umaar Mammadu Baalde o heɓaani arde kono Medesee seef mo Diiwaan Maatam Ñeen Sek ardii, Iisaa Sih, Demmba Ndaw. Kame saas faam nokku safrirdu Siñtu Garba. Teddiniraa ko Aminata Ceerno Bookar Njaay mo Jañnjooli. Jinnaaɓe suka ko ko Alasan Soh e Hawwaa Ndonngo ɓiɗɗo o inniraa ko Abdul. Joom wuro ngo, Imaam e hoohooɓe tawtoraama. Ɓe ndokkiraama comci suka o e geɗe goɗɗe e awolop mo 5000 mb. Kadi maa ɓe njogo safaara suka o kala ko jojji.
Bookar Sek Lewlewal Maatam


text:
Fooyre Ɓamaare tonngoode 110 yaltii hannde 25 abriil 2013. Jaaynde ndee ina heɓoo e Nuwaasoot (yeeso Ministeer Jaŋde, fuɗnaange Afarco e to Arafaat…), Kayhayɗi, Likseyba Gorgol, Nuwaadibu, Suwoyraat, Ɓoggee, …
E nder ndeeɗoo tonngoode : « Ganaagayte, Mameer, Asiis, Hamed Umaar, ANAIR, Feere Mesawuud, « Cukalon laaɓa juuɗe », ciftorgol Umar Bah Mboyna e Tijjaani Aan, laaɓal e nder diine Lislaam …
Naatirka Fooyre Ɓamtaare tonngoode 110 :
Gila Sulyee 2008, nde jom koode en ngummanii ittude Siidi wul Seek Abdallaahi e laamu, caggal nde Wul Waagef haali ko fayti e ñawndugol gagga warngooji
Fooyre Ɓamaare tonngoode 110 yaltii hannde 25 abriil 2013. Jaaynde ndee ina heɓoo e Nuwaasoot (yeeso Ministeer Jaŋde, fuɗnaange Afarco e to Arafaat…), Kayhayɗi, Likseyba Gorgol, Nuwaadibu, Suwoyraat, Ɓoggee, …
E nder ndeeɗoo tonngoode : « Ganaagayte, Mameer, Asiis, Hamed Umaar, ANAIR, Feere Mesawuud, « Cukalon laaɓa juuɗe », ciftorgol Umar Bah Mboyna e Tijjaani Aan, laaɓal e nder diine Lislaam …
Naatirka Fooyre Ɓamtaare tonngoode 110 :
Gila Sulyee 2008, nde jom koode en ngummanii ittude Siidi wul Seek Abdallaahi e laamu, caggal nde Wul Waagef haali ko fayti e ñawndugol gagga warngooji
to yahnoo to Kayhayɗi, tuggi ndeen, faade hannde, Muritani ronkii deeƴde.
Fijirde ndee fuɗɗorii ko e suudu sarɗi (ko yooɗaani e mum koo), refti heen ko kuudetaa 6 ut 2008, e sippiro luulndo, hitaande no woorunoo, ngam salaade ɗuum, haa nde ɗamaawu arti e sahaa daɓɓo, hakkunde ciifgol nanondiral Ndakaaru e juɓɓingol woote hooreleydaagu 2009. Kono, gila ndeen, leydi ndii wonaani e jam.
Tuggi 2010 haa darorɗe 2012, ɓuri maantinde ko dille renndo : dille sukaaɓe e sanɗaaji e gollotooɓe e hare politik. Ko e oon dumunna, e lewru saawiyee 2012, ɓiy hooreejo leydi oo fellunoo suka debbo gooto, jooɗtiiɗo e doole mum hannde, pellunooɗo ina jokki e haaju mum. Ɗuum ko hade “kural giɗo” yulde reedu baaba ñalnde jamma aset 27 oktoobar 2012. Hay gooto anndaa haa hannde ko kewnoo ñalnde heen to “Tweila”, “giɗo” pellunooɗo oo kadi, hay gooto anndanaa ɗum huunde, ko jaafaaɗo gila hay gooto anndaa ko kewi. Rewi heen ko balɗe juutɗe laamu ina hoonti… haa nde Abdel Asiis artunoo, caggal deƴƴere juutnde.
Kono, gila 2013 darii, dingiral ngal ko guddungal no feewi : gila e raddo Buamatu, haa e nan-nanti, e haalaluuji coofɗi, subaka kala mo Alla waɗi : haala Noel Mamère, mo hooreejo leydi oo kalmii to ñaawoore Farayse, haala Limam Shaafi, haala “jeewte caaktaaɗe e lowe internet”, haala biyeteeɗo Hamet Umaar e Ganaa, maa mbiyaa “hol ko oo bone woni?”. Ɗum jiidaa e raddo tumarankooɓe e caɗeele mbinnditagol to Orop e haala iiñcuru politik ndu alaa haddu, e haala kareeli leydi … haa e warngooji kulɓiniiɗi, bone ɗe hay gooto meeɗaa yiyde so warngo Pennda Sog e sukaaɓe to Attaar…
Daande ko wootere Muritani meeɗaa anndude ko wayi nii. No Pulaar wiyrata nii “So Alla jolaama bonde e baañoowo, wuurtata e mum ko teko!”
Bookara Aamadu Bah


text:
Hanti kam neɗɗo yananaama won’de ɗo woni ɗo way ko no woodaani nih, sabu Ngaawe ko ɗaŋel pamarel, Naange ko koodel tokosel so waɗdaama e miliyaaruuji koode catiiɗe nge, tawde ɗaŋe ina keewi e ngoo weeyo luggiɗngo, waasataa ɗo nguurndam woni e wootere e majje,
Ngaawe jeyaa ko e seto-naange, rewniinge ɗaŋe 8, ina mbanngoo e magge.
Naange ne jeyaa ko e dental koode moolanangal ina wiyee Lillungal Fedannde Malaaɗo, ngaal lillungal ina mooɓi ko ɓuri 200 miliyaar hoodere, keedɗen ko sera e lillungal he.
Ngal lillungal kadi teelaani, ngal lommbii ko e nder ɗaccere lilluɗe ɓadondirɗe gabbatooɗe e 30, ko heddii ko, ko lilluɗe goɗɗe cariiɗe e weeyo fof maa ɓur 200 miliyaar lillungal.
Jooni kam en puɗɗiima yananeede ɗum no way mawnude ni waasataa wooda ɗo nguurndam woni,
Njahen to Yumma Njenaare walla Mbaañ, heewɓe cikkatnoo yimɓkon pamaron ina koɗi toon, e yonta 19 ɓo lonngotonooɓe ɗaŋre nde ina cooynotonoo e dow mayre ko way no gammbi walla caalli gasaaɗi portiiɗi, ɓe ɗeɓi yananeede ko junngo gollii ɗiin caalli.
Hitaande 1894 ganndo koode gooto yaltini natal wertaango Mbaañ ina feññini heen ɗiin gammbi walla caalli gasaaɗi.
Hannde kam en nganndii won’de ɗaŋre nde meeɗiino waɗde ndiyam sabu baɗte ndiyam ina laaɓti heen, balwaltirɗi e caalli joorɗi, jiydaani e bere mawɗe ɗo maaje e ilameeje lattinino .
Nguurndam ɗam ngannduɗen ɗam iwata tan ko e ndiyam e karbon, ndiyam ɗam noon ala-e-sago wona ndeelam, ko ndeen ɗam waawata jillondirde e karbon weeɓna jokkondiral hakkunde mum e geɗe goɗɗe haa mbaawa mahde mahre ɓurnde hittude e jiiɓaade. Mbela ndiyam wona ndeelam ɗaŋre nde ɗam woni nde fotaani ɓadaade Naange no feewi, fotaani kaddi woɗɗude haa ɓurta, so woɗɗii no feewi ndiyam fenndoto haa yoora wonta ɓooɗde, so ñoosiima e naange no feewi wawña haa wonta cuurki faya dow. Tolno nguleeki e dow ɗaŋre fawii ko e tekkeendi faandu henndu huuriindu e dow mayre, sabu ko faandu ndu dammbata nguleeki ki e dow ɗaŋre he.
E dow Ngaawe, carfe naange cooroto e faandu henndu he haa mema leydi nduuya peewta dow to weeyo, kono huunde e nguleeki carfe ɗe haggat e faandu henndu ndu ɗuum wiyetee hido-faandu henndu (effet de serre), so ɗum alaano ɓuuɓol doolnatno e dow leydi haa wonoya -15 degre selsis!
Haa jooni ngarten e Yumma-njenaare, ndeen ɗaŋre woni ko e nokku moƴƴo hakkunde mayre e naange, kadi e nde jogii faandu henndu, kono tan ndu tekkaani no feewi, ɗuum waɗi ndu waawaa dammbude nguleeki no haanirta ni, ɗuum waɗi hakindo nguleeki toon ko -60 degre ɗuum ko ɓuuɓol mawngol, wadde ndiyam ndeelam woodataa saka wooda ko wuuri heen.
To lobbuli to noon penndam karbon ina toon won’di e ndiyam penndiɗam, maa taw ni mbiinam ina to nder leydi to, alaa ko haɗi kullon pamaron wuurde toon..!
Hitaande 1976 baagal Wiking etiima yuurnaade batte nguurndam e dow Yumma-njenaare kono ronkii heɓde heen ko laaɓi, hannde weeyo ɗaŋre nde no way ni waawaa huufde nguurndam, kono duuɓi miliyaaruuji 4 caggal weeyo ɗaŋre nde ɓurnoo saɓoran’de nguurndam.
Hitaande 1996 wiɗtooɓe ameriknaaɓe kollitii won’de njiyi batte nguurndam mikrobaaji e haayre siirtiinde ummiinde Yumma-njenaare yani e leydi, kono annduɓe heewɓe njeddii ngoon wiɗto, nguurndam woodata tan ko ɗo ndiyam ndeelam ɓooyi wejaade, balwaltirɗe keewɗe ina e dow ɗaŋre he kollirii won’de ndiyam keewɗam dogii heen ko ɓooyi.
Ngam ɓeydaade laaɓtindaade ngonka ndiyam e dow Mbaañ, baage goɗɗe neldaam toon hitaande 2004, Ameriknaaɓe neldii baage ɗiɗe deegooje e dow wertaango Mbaañ, ɗe mbiɗa ɗe mbiɗta leydi mayre, ɗe ngasa e ndiƴo yoorko ngam ubbitde ko meeɗnoo wuurde heen so meeɗiino kay.
Baagal Oropnaaɓe « Mars express » ne tiimat ɗaŋre woɗeere nde ngam fooynaade walla boom yuurnaade haa nder leydi mayre fotde kilometruuji seeɗa e ballal radaar, mbela ina waawa sooynaade nder toon penndiɗam walla wimmbanuuji baɗɗi mbiinam.
So tawii maaje meeɗiino woodde e dow Mbaañ, gaas CO2 gonɗo e faandu henndu ndu saayat e ndiyam he, diƴa les e nder kaaƴe booge, ɗeen kaaƴe ina poti yiyeede e dow wertaango Mbaañ so eɗe ngoodi.
Jaayre ko ɗaŋre ɗiɗmere e seto-naange so a ummiima to magge, ɗo nde woni ɗo e nde foti waawde huufde nguurndam kono haɗi ko faandu henndu mayre ina tekki kadi sukki, ɗuum waɗi ko dammbotoo e nguleeki ina ɓurti, hakindo nguleeki e dow mayre ko 400 *C wadde ndiyam ndeelam wonataa toon saka wooda ko wuuri toon.
Ɗaŋre Ɗiiña walla Batuure ina ɓadii naange no feewi ina wuli wonotaako.
Rojju, Fommo Mbuun e Paamte fo ina ngoɗɗi naange kadi ko ɗaŋeeje keneeli ɓoli, ɗeen mbaawaa huufde nguurndam.
Kono woto ngoɗɗitoɗen ɗeen ɗaŋeeje sabu won ko ɗe ndewni ko jari waɗtude hakkille.
Rojju ina rewnii lebbi keewɗi, Oroppaa ko heen jeyaa, nduun lewru ko muhiindu penndiɗam haa woorti, kadi cirƴe ndiyam moolanaaɗe ina njalta e lewru faade weeyo, wadde nder mayru ina wuli fotde ko saaynata penndiɗam ɗam ha ɗam wonta mbiinam walla maayo.
Ngoon maayo ronkaani waɗde kulle hay so ko pamare no feewi.
Fommo walla Galliire kadi ina rewnii lebbi keewɗi, wiyeteendu Titan ndu ina mari faandu henndu nanndundu e ndu Ngaawe joginoo e fuɗɗoode tago mayre, Ameriknaaɓe e Oropnaaɓe neldiino to mayru baagal ina wiyee Kasinii-hiigens ngal waɗi duuɓi jeeɗiɗi e laawol, nde ngal yottii ngal wam’biti Hiigens e lewru he, ko yiyaa toon e kaawisaaji ngasataa, kono tan humpito laaɓngo heɓaaka so won ko wuuri toon.
Baagal Kasinii ɓaawo nde wam’biti Hiigens jokki wanngaade Galliire ngam jokkude wiɗto. Anselaad ko lewru woɗndu e lebbi Galliire ndu ɗeɓi wayde ko no Oroppaa ni, ala-e-sago baage gasooje haa keɓtoo maaje gonɗe nder lebbi ɗe, neldee toon nde keɓen ko laaɓi, ko ɗuum woni daawal maɓɓe garowal.
Nde wonnoo pellitɗo aanaani, jiylotooɗo majjere wiyetaake haaɗ ɗo, njalten seto-naange payen to naangeeji ɗi ngasataa e ngoo weeyo sabu koode ɗee kala ko naangeeji ɓoli, waɗde waasataa ɗo wootere e majje rewnii ɗaŋre huufnde nguurndam. Ko hitaande 1995 ɗaŋre nde jeyaaka e yuɓɓo-naange fuɗɗi yiyteede e juurnirgal ndoogu to Farayse, gila ndeen yimɓe ceeraani e yiytude ɗaŋe goɗɗe.
Hannde eɗen njahra e ɗaŋe 3726 jiytaaɗe e weeyo, e yuɓɓooji 2 792 kono ina heddii ko heewi sabu ko famɗi fo milyaaruuji 100 ɗaŋre ina e Lillungal men Fedannde Malaaɗo, ɗuum noon waasataa wooda e majje huufɗe nguurndam.
Tawde sooynaade ɗaŋre weeɓaani, haala haalaaka wonɓe heen, wadde hol feere cakkaten mbela gannden won wuurɓe e ngoo weeyo luggiɗngo?
Eɗen mbaawi werde noppi keɗtoɗen dille maɓɓe, so tawii eɓe ngoodi eɓe njahri yeeso ma ɓe caak bempeƴƴe rajo baŋ-yoo-baŋ e nder weeyo, ngam heɓɓaade ɗeen bempeƴƴe beɗi keɗorɗi tafaama caraa e dow leydi, kala wempeƴere rajo ummiinde weeyo daɗataaɗi, eɗi ceeɓi eɗi mbeli nanɗe.
Ɗiin beɗi keɗtorɗi ina ngoodi to Portoriiko, to Farayse e to Siin e leyɗe goɗɗe.
Angalateernaaɓe naniino dille kaawniiɗe ina ummii koode, nde ɓe keɗtii ɓe tawi ndeka ko dille hoodere maaynde horŋoore (pulsar), kono haa jooni annduɓe njebbilaani nan’de dille tagoore woɗnde.
En kaaɗaani e heɗtaade dille tagoore woɗnde tan, hitaande 1972 baagal Piyoonyeer 10 neldaama to weeyo, ina rimndi nulal yimɓe ngam habrude tagoore woɗnde (so tawii ina woodi kay) eɗen ngoodi e dow wootere e ɗaŋe Lillungal Fedannde Malaaɗo, nulal ngal ko alluwal ina siifaa natal debbo e gorko e mbaydi yuɓɓo-naange.
Kadi baage ɗiɗe ina mbiyee Woyaajer ina nawori beɗi baɗaaɗi saggitorde timmunde ngonka men e dow Ngaawe, ɗeen baage kam njaltii seto-naange.
Haa hannde to njahraten ɗo, alaa tagoore woɗnde ummiinde e ɗaŋe goɗɗe jokkondiri e yimɓe!
HAMMADI SAMMBA JAH
GANNDAL MBIRNIINDI : HAKKUNDE LEWRU; KOODE E NAANGE
Hanti kam neɗɗo yananaama won’de ɗo woni ɗo way ko no woodaani nih, sabu Ngaawe ko ɗaŋel pamarel, Naange ko koodel tokosel so waɗdaama e miliyaaruuji koode catiiɗe nge, tawde ɗaŋe ina keewi e ngoo weeyo luggiɗngo, waasataa ɗo nguurndam woni e wootere e majje,


text:
Ɗaŋre men Ngaawe jeyaa ko e yuɓɓo naange, ɗuum firti ko ndi leydi ndi ngonɗen e dow mum jeya e seto rewngo e hoodere ɓadiinde men nde mbiyeten Naange walla Njaana, Wadde Ɗiiña, Jaayre, Ngaawe, Mbaañ e ɗaŋe goɗɗe ganndaaɗe ɗe fo ko ko mbanngatoo e Naange, ina way no ko Naange tammbii denndaangal ɗaŋe catiiɗe nge, ko ɗum wiyetee yuɓɓo walla seto-Naange.
Dulɓitagol Njaana walla Naange
Sikke alaa, neɗɗo tawaaka nde seto-naange tagatee kono won e ƴeewtindo e juurnitagol ndokkata annduɓe eɓɓin’de no ngo tagiraa, etee tawa ko ɓe eɓɓini ko ina ɓadii goonga no feewi.
Hitaande 1755, filosof ina wiyee Emmaniyel Kant hollitiino won’de seto naange fotata iwide ko e duulal gaasuuji, nde lonngirgal les-mboɗirka (infrarouge) Spitser feewnaa goongɗinii ko oon haalnoo gila yontaaji ɗiɗi e feccere caggal.
Karallaagal kesal ina walliti annduɓe weeyo hannde e humpitaade tago koode (naangeeji), no ɗe tagortoo haa ɗe mboya, hol ko rewi e majje haa yuɓɓa waya no naange e seto mum nih.
Naange, ɗaŋe e ko ɗe ndewnii e lebbi, lefol kaaƴe kayhaytooje hakkunde Mbaañ e Rojju, yanti heen lefo Kiwiper fo jeyaa ko e seto-naange, seto ngo noon woni ko e gootal e cate Lillungal men Fedannde Malaaɗo (galaxie de la voie lactée).
Ko e duuleeje gaasuuji mawɗe naangeeji pettata, ɗeen duuleeje ina mbaɗa gaasuuji e punndi, mawnugol majje ina wona duuɓi teemedde lewndu (année lumière).
Duuleeje mawɗe baaɗe noon ina ngoodi hannde e weeyo, annduɓe e yuurnotooɓe geɗe weeyo cooyniima duulal e nder ɗatal Yooli (constellation d’Orion) walla koode Baawngal, ɓe cooyniima goɗngal kadi to ɗatal Gallaaɗi burgal bannge worgo, ngaal duuldal wiyetee ko Kareen.
Iwdi seto-naange
Wonnoo ɗo ko ina wona wonataa, duuɓi milyaaruuji 4 e feccere caggal hannde, duulal mawngal wiifnino e ceɓal gootal e ceɓe Lillungal Fedannde Malaaɗo, e nder duulal he ko ɓuri haawnaade ina waɗa toon, ruulde sukkunde haa ɓurti, waɗnde ndiƴƴam (hydrogène) e gaas goɗɗo ina wiyee heliyoom, ndeen ruulde ina yirloo no duleendu ni.
Jirlagol ngol ina ɓeydoo yaawde haa ruulde nde mabbi waati no mbeɗu sabu pooɗal, ruulde nde jokki ɗehaade e werbiɗde, nguleeki e nder mayre jokki doolnude, to wuddu ruulde werbiɗnde to jaynge ruppitii , yaynii way no annama-hoodere, ko ndeen hebori wontude Naange.
Annama-hoodere nde, ina belloo kala ko ɓadii nde e kaaƴe e gaasuuji jawsuɗi, ende ɓeydoo mawnude, jawsude e jalbude, ɗum yeeri noon duuɓi miliyoŋaaji 50, nguleeki mayre tolnii 15 miliyoŋ degre, ko ɗoon nde waɗti jappilde ndiƴƴam, doole fooyre nde ɓeydii no feewi, wattan fo annama-hoodere nde wonti naange ngee nge cooynotoɗen.
Ko naange mooɓi ko ɓuri heewde e duulal fuɗɗoode ngal, 99.86% e mooɓre seto-naange ko kannge, ko heddii ko feccaa e ɗaŋe, hay ɗuum ne ɗaŋe Rojju e Fommo nawi ko ɓuri doolnude e ko naange heddi ko, ɓaaw ɗuum keletine ɗe ndoɓindaa woni Ngaawe (Leydi) e ɗaŋe tokoose dewɗe e Naange ɗe, Wadde leydi ko punndi tan.
Ndeen Naange fettii yayniima, boygol magge deeƴaani no feewi, e nge fuupa ko heewi e gaasuuji ndiƴƴam e heliyoom faade weeyo, ngaan saanga hay ɗaŋre wootere woodaani, ko kedde mbeɗu punndi duulal ngal tan heddii seeɗa, ina satii naange nge, ina yirloo, e dow jirlagol punndi ndi gabbe mayri ina pelɓondira kadi leemondira haa ngonti kaaƴe tokoose, ɗeen ne ndenti mahi kaaƴe mawɗe, ɗe kawriti ɗe ñukondiri ɗe mahi ɗaŋe, to seraaji mbeɗu to ko kedde gaasuuji ɓuri heewde toon, ɗiin gaasuuji ne ndenti piy paali moolanaaɗi woni ɗaŋe Rojju fay caggal.
Nde wonnoo ko felɓondiri fo heewi ko yaltin’de jayngol, kaaƴe pelɓondiɗe ɗe caayi ngonti loopal murlal gulngal, kala ko ɓadii ngal, ngal belloo yana e maggal, ngal jokki ɓeydaade mawnude, ko noon tan haa ɗaŋre Ngaawe tagii haa feewi, e nder nduun iiñcuru, ɗaŋel yani e Ngaawe ko heewi e loopal gulngal dalƴi serindii ina yirloo haa muriliɗi, ngaal woni lewru.
Duuɓi 100 miliyoŋ ɓaawo goodal seto-naange, lefol kaaƴe darii caggal ɗaŋre Mbaañ, ngool lefol ko naange bellii kaaƴe kayhaytooje e weeyo jooki ɗe hakkunde Mbaañ e Rojju, ɗe ndeggondiri no lefol ni haa taartii Naange.
Rojju, fommo, mbuun e paamte ko paali gaasuuji mawɗi, ɗi keedi ko wattan seto naange, Pluton noon nde wonnoo lappol mum nanndaani e lappi ɗaŋe goɗɗe ɗe, kadi ina famɗiri won’de ɗaŋre, nde yaltinaama e ndeen fedde hitaande 2006.
Caggal Pluton ko kaaƴe haa mbay no leydi ndeggondiri toon mbaɗi lefol biyetengol Kiwipeer , caggal ngool lefol ruulde Oort woni, ko toon yoga e koode laaci ummotoo.
HAMMADI SAMMBA JAH


text:
Caggal nde reenooɓe tufnde geec Muritani mbari gawoowo senegaalnaajo, e fitina awooɓe Get-Ndar feewde e julaaɓe Muritanaaɓe wonɓe to Ndar, Makki Sal, hooreejo leydi Senegaal hoɗiima Muhammed Abdel Asiis, hooreejo leydi Muritani ñalnde 8 e 9 feebariyee 2018, ngam sammitde tooke fitina oo e moƴƴitinde jokkondiral ɓiyngu yummaagu hakkunde leyɗeele ɗiɗi ɗee.
E fawaade e bayyinaango ngo ɓe caakti caggal njillu nguu, hooreeɓe ɗiɗo ɓee njeewtidii e toɓɓe keewɗe haa arti noon e toɓɓe paatuɗe e kuutoragol ngaluuji diƴƴe, ɓe njamiri jaagorɗe leyɗe ɗiɗi ɗee, ɗe ɗum toɗɗii ɗee, nde « ƴettata e ko yaaccii denndaangal kuule katojinaaɗe ngam tiiɗɗingol gollondiral e oon fannu, e yeeso siifondirde nanondiral (portokol) hakkunde leyɗe ɗiɗi ɗee, ɗoo e maayirɗe marse 2018 ».
Ina wiyaa e bayyinaango ngoo wonde « hooreeɓe leyɗe ɗiɗi ɗee hollitii sunaare mum en mawnde e maayde gawoowo senegaalnaajo nder tufnde Muritani. Ɓe cuniima kadi e bonnugol jawɗeele julaaɓe Muritaninaaɓe to Saint-Louis ». Ɓe mbasiyiima « ɗooftagol sariyaaji e laabi jowitiiɗi e ngaluuji diƴƴe e nafoore leyɗe ɗiɗi ɗee, ɓe ɗaɓɓiri jaagorɗe nderndere leyɗe ɗiɗi ɗee nde njooɗdotoo ko adii maayirɗe marse 2018 to Ndakaaru, ngam timminde e siifde nanondiral paatungal e yah-ngartaa e koɗgol yimɓe leyɗe ɗiɗi ɗee ».
Ko noon kadi ɓe ɗaɓɓiri e « jaagorɗe ngaynaaka nde njoɗɗinta hakkunde mars e abriil 2018 to Senegaal, Goomu hakkunde leyɗe ɗiɗi ɗee kalfinaangu rewindo e ciynugol Nanondiral carɗungal polindaaji hakkunde leyɗe ɗiɗi ɗee…, ɓe njamiri guwarnamaaji ɗiɗi ɗii, nde cosata Goomu coftinoowu kalfinaangu rewindo e ciynugol nanondire ɗe leyɗe ɗiɗi ɗee ciifondiri ɗee ». Ɓe njeewtidii kadi ko faati e geɗe kisal haa arti e « kaɓgol e warkoyaagal taccikeeriwal juɓɓungal e mbaadiiji mum kala, haa teeŋti e ownugol, e njulaagu njogitaaje ngu rewaani laawol, njulaagu dorog e yimɓe, e laɓɓingol kaalisaaji. E nder ɗuum, ɓe ndokkii jamirooje ɓurɗe toowde ngam pottitte dewondirɗe, juɓɓuɗe ɗe ɗum toɗɗii ɗee, yantude jeejeeji denndaaɗi dow njoorndi e nder geec, ina mbaɗee ». Ɓe teeŋtinii juɓɓule denndaaɗe ɗee, hono OMVS e CILSS… Ɓe njeewtii ko faati e Palestiin, e « nimsa maɓɓe e feere Amerik yowitiinde e wuro El-Qods (Jerisaalem), ɓe teeŋtini ñawndugol jamyamol, nuunɗungol, duumotoongol, tuugingol e fiɓle sariya winndereejo gonɗe e denndaangal kawraaɗe laaɓtuɗe Fedde Ngenndiije paatuɗe e Dowla Palestiin dimɗuɗo tawi ko Al-Quds Al Shariif woni laamorgo mum ».
E nder ɗuum Makki Sal bismiima Muhammed Abdel Asiis to leydi mum, oon ne jaɓii ngoon bismaango ngo lajal mum dottoytee ɗoo e yeeso.
Yimɓe fof ina njaakorinoo maa ɓe ciifondir nanondiral paatungal e awo, kono ciifondiri tawo ko nanondiral goɗngal jowitiingal e « gollagol e peccugol njeñtudi njeeygu gaas jiytaaɗo e keerol hakkunde leyɗe ɗiɗi ɗee ». Ko waawi heen wonde fof , yimɓe fof ina kawri foti wonde hakkunde leyɗe ɗiɗi ɗee tan ko jam, sibu ko woni muuyanɗe ɓesnguuji ɗii, muuyanɗe ɗe ƴeeƴe ardiiɓe potaani lorde. Ɗumɗoon noon ina ɗaɓɓi darnde yimɓe fof ngam waasde iirtude ngañgu e joñcitde ñawanɗe ɓooyɗe, sibu, no wayi fof, Jam ɓuri Hammadi.
Bookara Aamadu Bah


text:
E innde Geno jom yurmeende adannde e waɗtannde. Nguurndam Annabi Saalihu (JKM) feewde e Samuuda en tawa ko e fuɗɗoraade konngol Geno toowɗo o wiyi, ɓiy yummaɓɓe en Saalihu, o wiyi ɓe : “eehey mon leñol am, ndewee geno, hol ko heɓi on ko oɗon ndewa gooɗɗo ko wonaa kanko? Nganndee ko goonga ari e peeñƴi ummoraade e joom mon yo on nganndu ɗumɗoon ko ngelooba Geno wonande on) simoore Iiraafi, kaawse : 73. Kanko Saalihu ko o ɓiy Kaanuuka, Geno neli mo feewde e suudu Samuuda en. Hono Sadi wiyi : innde Samuuda ndee ko nde innde woyndu wonnoondu hakkunde Hijaaji e leydi Sam.
Hono ibnu Ishaak wiyi : nde Geno halkirii leñol Aadi en henndu, caggal ɗuum Geno lomtini ɗoon leñol Samuuda en, leydi ndi wuurti, ɓe mbaɗti hoɗde e nder wimmbooji kaaƴe, ɓe mbaɗti ɗum galleeji maɓɓe. E ɗiinɗoon galleeji fof, ɓe mbaɗani ɗum en damal gootal, etee baafal mum ko ngal njamndi. Nde yahi haa Geno yaajnani ɓe geɗe kala, ko wayi no, kaalis e kaŋŋeeji e geɗe paarnorteeɗe, Geno toowɗo o wiyi : “ciftoree tuma nde o waɗi on lomto caggal Aadi en.” Simoore Iiraafi, kaawise : 74 Ndeen ɓe keɓindiima e dow leydi Geno ndii, ɓe ngoni yimɓe bewɓe, ɓe ngonti luunndiiɓe geɗe Geno kala ; kala ko feewti e yamiroore mum, ɓe njiɗaa so wonaa rewde Sanamuuji, haa Alla neli e maɓɓe Saalihu (JKM). Hono biyateeɗo Asiis wiyi : “laatiima Baaba mum Annabi Saalihu, ɗum woni Kanuuka, ko oon fof ɓurnoo ɓadtaade e rewooɓe Sanamuuji ɓe, ko o neɗɗo kolaanooɗo e ɗeen dewe sanne.” Waɗii sahaa gooto e nder ñalawmaaji, kanko Kaanuuka o ari e sanam o sujjani ɗum o ummii, Sanam oo turi hoore mum ; ɗumɗoon haawi Kaanuuka no feewi, haa Geno haalni Sanam oo, e kaawisaaji mum, o wiyi : “eehey maa Kaanuuka ! Anndu e nder keeci maa kii, ina soomii heen ɓiɗɗo jogorɗo wonde Annabi mo Alla jogori nelde feewdee e Samuuda en”. Nde Kaanuuka nanii ɗum tan dogi yalti, nde yahi haa jamma ari, Alla neli ndiwri feewde e makko. Ndi ari ndi diftii mo, ndi nawi mo haa e nokku ɓurɗo heewde lekkuule e ndiyam no dunndu nih, ndi lelni mo ɗoon. Ndeen Kaanuuka finii, o woni e yahde e les caaɗngol ngol haa o sooynii Haayre toownde sanne. O tiindii toon. Nde o yettii o yiyi ɗoon wimmbo e haayre ndee ina wayi no Boleeru nih, o naati to nder wimmbo ngoo, omo yaha e nder heen tan, haa Geno waɗi e makko ɗoyngol o yani o ɗaanii e nder ngoon wimmbo haayre, ko ina tolnoo e duuɓi teemedere. E nder ɗuum, nokku o hattiima gongol makko e nder leydi ndii, ɓe ngoni e yiilaade mo, ɓe ndonki yiytude mo. Caggal ɗuum, laamɗo oo jokki ligganaade Sanamuuji ɗii caggal Kaanuuka.
Laatiima ndeen jom suudu Kaanuuka oo, ko ina woya tan jamma e ñalawma haa natti waawde woyde. Waɗi dumunna gooto omo ɗaanii kanko jom suudu Kaanuuka oo, haa jeyyal juurii damal suudu makko, ngal ŋaaki, o udditi baafal haa o tawi jeyyal ina darii sara maɓɓe, o wiyi : “ee jam ! Aan sonndu, aan koy aɗa weli daande koy !” Geno haalni jeyyal ngal, ngal wiyi mo : “ko miin Alla nelnoo feewdee e qaabila ɓii Aadama tuma nde wari ɓii yummum Haabila ngam hollude ɗum hol no ubbirta ɓii yummum”. Refti heen kadi jeyyal ngal wiyi mo : “miin mi yiyii ma jooni aɗa woya aɗa wayi no cuniiɗo nih. holko heɓ maa ?” debbo oo, hono jom suudu Kanuuka oo, wiyi mo : “miin ko mi baasɗo gorko am ko ina tolnoo e duuɓi teemedere mi yiyaani ɗum.” Jeyyal ngal wiyi : “aɗa yiɗi mi naw maa to makko ?” o wiyi : “ee ndaw ko haawnii, aan nawaa mi to gorko am ?” Jeyi o wiyi : “aɗa haawee kaawisaaji Geno ?” Debbo oo wiyi : “ɗum kay haa mi daña”. Ngal wiyi mo : “ɗum noon feewnito eɗen njaha”. O wii : “miin ko mi peewnitiiɗo ñalnde kala.” Ɓe pokkiti ɓe njahi, jeyyal ina yahra koyɗe mum omo rewi heen, sahaa kadi ngal diwa ngal juroo yeeso makko ɗo woɗɗaani, o heñoo haa o heɓtoo ngal. Alla walli mo kadi kanko debbo o no laawol ngol juutiri fof o tampaani heen. Nde tawnoo ɓe keewi yahrude ko jamma haa ɓe njettii caaɗngol ngol, ɓe payi to Haayre too. Jeyyal ngal addi mo haa damal wimmbo Haayre ndee, ngal darii ɗoon ngal wiyi mo : “naat woto hul”. O naati nder, refti heen jeyyal ngal abbii mo. Nde o yettii kanko jom suudu kaanuuka oo, o jooɗii to woɗɗi seeɗa, caggal ɗuum, jeyyal ngal ari ɓadtii Kaanuuka. Ngal tawi omo ɗaanii, ngal wiyi : “eehey maa Kaanuuka, ummo e dow kataanɗe Alla.” Kaanuuka waɗi gir, haftii jooɗii. O feerti gite makko haa o yiyi debbo makko ina jooɗii e nokku gooto. O ummii; o tiindii e jom suudu makko. Nde o yettii, ɓe njaɓɓondiri, ɓe ɓuucondiri, ɓe njoñii, ɓe lelodii. E ndeen ɗoon lelnde, ɓiɗɗo toɓɓaa heen. Ɗum woni o saawi ɓiyiiko Saalihu (JKM). Nde ɓe lelodinoo ɓe ceerti tan, Kaanuuka yani, maayi ɗoon. Adan, ɗum wonnoo ko ɗoyngol mehol, ɗum waɗtindii ko wonde maayde goonginteere. Caggal ɗuum, yummum Saalihu ummii woppi ɗoon jom galle mum ko maayɗo, ngam ko o debbo, ko o gooto, ɗiɗi alaa mo o wondi ngam wallude mo ubbude. O ummii, o yalti Haayre ndee e wondude e jeyyal ngal, ngam ko kañum anndi ɗo rewetee. Eɓe ndeggondiri haa ɓe naati leydi Samuuda en, alaa fof ko ɓe njiyaani e nder oon jamma e kaawisaaji e caɗeele.
Ndeen o timminii lebbi cowogol makko, o jibini Annabi Saalihu (JKM), o jibini mo kadi ñalnde Aljumaa e nder lewru ndu Aarabeeɓe noddirta Moharram nduu. E nder oon jamma mo Annabi Saalihu jibinaa oo, denndangal Sanam ɗo wonnoo ina darii, wuuriima, won heen kadi tawaa ko ina njani e leydi ngam anndinde yimɓe won ko joli. Ɗoon e ɗoon woodi yahɓe kaalani laamɗo oo ko joli koo. Ndeen o nanii fiyaaku oo tan, o yani o faɗɗii, nde yahi haa juuti o ɗifti, o ummiitiima e ɗuum, kamɓe fof ɓe njahi, ɓe ndiirani sanamuuji ɗii. Ndeke Ibliis tinii ɗuum, dogi adoyii ɓe to Sanamuuji ɗii ɓuri heewde too, o naati e nder Sanam ɓurɗo mawnude oo. Nde Samuuda en ngari to genooji maɓɓe too, ɓe payi to geno maɓɓe mawɗo oo. Nde ɓe njettii, ɓe naamndii mo ko joli koo. O jaabii ɓe e ɗemngal Ibliis, o wiyi ɓe : “nganndee won jibinaaɗo e nder mon ina wiyee Saalihu, oon ari ko bonnude diineeji mon”. Caggal ɗumɗoon nde yahi haa Annabi Saalihu mawni, Alla waɗi mo ko o gorko jooɗɗo no feewi, belɗo ko haalata. Nde o heɓi duuɓi capanɗe nay, Geno lonngini mo yo o noddu yimɓe Samuuda en e woodtoɗinde Alla gooto mo alaa denndidiiɗo, yo o haɗ ɓe rewde Sanamuuji. E nder ɗuum, o yahi to Samuuda en to ñalnde ñalngu feetooji maɓɓe, o tawi kamɓe fof e ɓe ndenti ɗo gootel, eɓe taarii Genooji maɓɓe e nokku mahiraaɗo kaŋŋe, eɓe ñaama, eɓe njara, eɓe njima. O mos-mosti, o naati e nder maɓɓe haa o heɓi hakkunde maɓɓe, o darii e yeeso laamɗo oo, wiyi ɓe :“eehey mon banndiraaɓe, mi arii e mon ko mi nelaaɗo ummoraade e joom winndere ndee. Mbiɗo noddi on e waɗde Geno ko gooto.” Laamɗo leydi ndii wiyi mo : “eeheyma Saalihu, mbiɗo anndin maa leñol Samuudanaaɓe e cuuɗi mum en fof, njaɓataa hono maa ina wona nelaaɗo Alla feewde e maɓɓe.” Saalihu heɓɓitii wiyi : “Alla hokkata nelal mum ko moo welaa, ɗuum naamndaaki ko ɓee poti wonde walla ko ɓeya too”.
Caggal ɗuum, laamɗo oo hucciti e yimɓe mum o wiyi ɓe : “jooni noon hol no njiyiru-ɗon ko o haali ko ?” Ɓe keɓɓitii ɓe mbiyi : “ooɗoo alaa ko woni so wonaa ko penoowo ɓurɗo bonde e nder winndere nde.” Caggal ɗuum Annabi Saalihu mahani hoore mum jamaa e nder hakkunde cuuɗi Samuuda en, omo rewa heen Alla ñalnde kala, o yalta o yaha to cuuɗi Samuuda en, omo waajo ɗum en, yo ndew Geno gooto, woto ɓe ndenndidin mo e hay gooto. Kono ɗum yerɓinaani ɓe nii, eɓe keddii ɗo ɓe keddinoo, so rewde Sanamuuji maɓɓe. Kono Annabi Saalihu nekkaani ko waɗata koo, omo jokki waaju makko ko ina tolnoo e capanɗe jeeɗiɗi hitaande, ɓe nananaani mo. Ko ndeen Geno waɗti rewɓe maɓɓe e nakkon, ndammiri maɓɓe fof rimarɓe ɓe njibintaa, e dow ɗuum, Geno yoorni leɗɗe maɓɓe e huɗo maɓɓe, ɓe ndañi heen caɗeele ɓurtuɗe, haa pucci maɓɓe mbaɗti dogde ɓe, ina njalta leydi maɓɓe, caggal ɗuum ɓe kaaɓi, ɓe tampi, alaa ko heddanii ɓe so wonaa jogaade miijo no ɓe mbardi Annabi Saalihu. Ɓe pelliti kadi e ɗuum.
Jibriil Muusaa Joop
Ina jokki, tommbo-ɗee tonngoode 168


text:
iss intezaar e shouk ko jalwon ki aas hai ik shamma jal rahi hai so wo bhi udaas hai mohabbat aisi dhadkan hai jo samjhai nahin jaati jo samjhai nahin jaati jabaan par dil ki bechaini kabhi laayi nahin jaati kabhi laayi nahin jaati mohabbat aisi dhadkan hai chale aao chale aao takaajaa hai nighaahon ka chale aao chale aao takaajaa hai nighaahon ka takaajaa hai nighaahon ka kisi ki aarzoo aise to thukraayi nahin jaati to thukraayi nahin jaati mohabbat aisi dhadkan hai jo samjhai nahin jaati jo samjhai nahin jaati mohabbat aisi dhadkan hai mere dil ne bichhayen hain sajde aaj raahon mein mere dil ne bichhayen hain sajde aaj raahon mein sajde aaj raahon mein jo haalat aashiqui ki hai wo batlaayi nahin jaati wo batlaayi nahin jaati mohabbat aisi dhadkan hai jo samjhai nahin jaati jo samjhai nahin jaati mohabbat aisi dhadkan hai
Mohabbat Aisi Dhadkan
Anarkali (1953)
iss intezaar e shouk ko jalwon ki aas hai ik shamma jal rahi hai so wo bhi udaas hai mohabbat aisi dhadkan hai jo samjhai nahin jaati jo samjhai nahin jaati jabaan par dil ki bechaini kabhi laayi nahin jaati kabhi laayi nahin jaati mohabbat aisi dhadkan hai chale aao chale aao takaajaa hai nighaahon ka chale aao chale aao takaajaa hai nighaahon ka takaajaa hai nighaahon ka kisi ki aarzoo aise to thukraayi nahin jaati to thukraayi nahin jaati mohabbat aisi dhadkan hai jo samjhai nahin jaati jo samjhai nahin jaati mohabbat aisi dhadkan hai mere dil ne bichhayen hain sajde aaj raahon mein mere dil ne bichhayen hain sajde aaj raahon mein sajde aaj raahon mein jo haalat aashiqui ki hai wo batlaayi nahin jaati wo batlaayi nahin jaati mohabbat aisi dhadkan hai jo samjhai nahin jaati jo samjhai nahin jaati mohabbat aisi dhadkan hai
Lata Mangeshkar
Song Title :
Mohabbat Aisi Dhadkan
Album/Film :
Anarkali (1953)
Release Year :
1953
Producer :
Production :
Director :
Film Actors :
Lyrics :
Hasrat Jaipuri
Singer :
Lata Mangeshkar
OnScreen Actors :
Pradeep Kumar, Beena Roy
Music Director :
C Ramchandra


text:
dil e nadaan ko sambhaloon to chale jaayiega dil e nadaan ko sambhaloon to chale jaayiega ek zara hosh main aa loon to chale jaayiega dil e nadaan ko sambhaloon to chale jaayiega abhi raahon mein andhera hi andhera hoga abhi raahon mein andhera hi andhera hoga aur andhere mein chhupa koi lutera hoga har taraf deep jala loon to chale jaayiega ek zara hosh main aa loon to chale jaayiega dil e nadaan ko sambhaloon to chale jaayiega jaan pehchaan mulakaat huyi khoob hua meri duniya mein nayi baat huyi khoob hua baat se baat bana loon to chale jaayiega ek zara hosh main aa loon to chale jaayiega dil e nadaan ko sambhaloon to chale jaayiega rok loon aapko dil mein nahin armaan aise rok loon aapko dil mein nahin armaan aise meri duniya mein kahaan aate hain mehmaan aise apni duniya ko saja loon to chale jaayiega ek zara hosh main aa loon to chale jaayiega dil e nadaan ko sambhaloon to chale jaayiega dil e nadaan ko sambhaloon to chale jaayiega
Dil E Nadaan Ko
Faraar (1965)
dil e nadaan ko sambhaloon to chale jaayiega dil e nadaan ko sambhaloon to chale jaayiega ek zara hosh main aa loon to chale jaayiega dil e nadaan ko sambhaloon to chale jaayiega abhi raahon mein andhera hi andhera hoga abhi raahon mein andhera hi andhera hoga aur andhere mein chhupa koi lutera hoga har taraf deep jala loon to chale jaayiega ek zara hosh main aa loon to chale jaayiega dil e nadaan ko sambhaloon to chale jaayiega jaan pehchaan mulakaat huyi khoob hua meri duniya mein nayi baat huyi khoob hua baat se baat bana loon to chale jaayiega ek zara hosh main aa loon to chale jaayiega dil e nadaan ko sambhaloon to chale jaayiega rok loon aapko dil mein nahin armaan aise rok loon aapko dil mein nahin armaan aise meri duniya mein kahaan aate hain mehmaan aise apni duniya ko saja loon to chale jaayiega ek zara hosh main aa loon to chale jaayiega dil e nadaan ko sambhaloon to chale jaayiega dil e nadaan ko sambhaloon to chale jaayiega
Faraar (1975)
Song Title :
Dil E Nadaan Ko
Album/Film :
Faraar (1965)
Release Year :
1965
Producer :
Production :
Director :
Film Actors :
Lyrics :
Kaifi Azmi
Singer :
Faraar (1975)
OnScreen Actors :
Leela Chitnis,Tarun Bose
Music Director :
Hemant Kumar


text:
Jojjanɗe neɗɗo maa hakkeeji neɗɗo
Jojjanɗe neɗɗo (no wi’ee kadi hakkeeji maa foddeeji neɗɗo) ko alhaali yowitiiɗo e "jojjanɗe yummaaje e ndimaaku ngu kala Banii-Aadama hanndi e mum". E ko woowi kon, ko ɗee ɗoo geɗe ndimaaku limtetee nde haala jojjanɗe neɗɗo umminaa: jojjanɗe e baŋŋe ɓii-leydiyaagal (siwil) kanyum e dawro (polotigi), e piide misal jojjannde nguurndam e ndimaaku, heɓtaare anndingol miijo mum, fotondiral yeeso sariya. Hino jeyaa e mum kadi jojjanɗe yowitiiɗe e renndo e pinal, ɗum no huɓindii jojjanɗe tawnugol hoore mum e alhaali pinal, jojjannde nyamri, jojjannde golle, jojjannde jannde e needi.
Ko Bayyinaango Winndereyankeewo wonande Jojjanɗe Neɗɗo (Déclaration Universelle des Droits de l’Homme) tonngunoo alhaali jojjanɗe neɗɗo e bayyinaango mum maandiniingo. Kuulal aranal bayyinaango ngon ko ɗum fewjunoo: "Denndaangal Banii-Aaadama’en jibinaama ko ɓe jeyɓe hoore maɓɓe ko ɓe fotooɓe e ndimaaku e jojjanɗe. Hiɓe yeɗaa hakkille e yila, hiɓe haani huuwondirde e nder neene-gootoyaagal."


text:
Guwernamaa Abdul Ajiiju yettinii Asammbelee Ngenndi eɓɓaande sariya memtotooɗo sariya 2005-047 mo 20 suliyee 2005, jowitiiɗo e hare feewde e ownugol. Ko teskini e ngol memtagol ko ƴettude kuule ɗe kormaaki yoga e dame Doosɗe leydi (Constitution) walla nii mbiyen ko kuule jaɓɓooje ɗum, nduttoo njaɓɓa hakkeeji gorwori ɗi aadee.
Hol ko waɗi en wiyde noon ? Waɗi en wiyde noon ko ɗiiɗoo yeruuji :
Guwernamaa Abdul Ajiiju yettinii Asammbelee Ngenndi eɓɓaande sariya memtotooɗo sariya 2005-047 mo 20 suliyee 2005, jowitiiɗo e hare feewde e ownugol. Ko teskini e ngol memtagol ko ƴettude kuule ɗe kormaaki yoga e dame Doosɗe leydi (Constitution) walla nii mbiyen ko kuule jaɓɓooje ɗum, nduttoo njaɓɓa hakkeeji gorwori ɗi aadee.
Hol ko waɗi en wiyde noon ? Waɗi en wiyde noon ko ɗiiɗoo yeruuji :
1- Neɗɗo ina waawi moofteede, fawee yitere ko ina tolnoo e balɗe cappanɗe nay e joy, (45) tawi adan, ko waktuuji 48 so heewii diwataa waktuuji 96.
2- Neɗɗo ina waawi nanngeede mooftee fotde duuɓi nay tawa ñaawaaka.
3- Polis ina waawi, e kala sahaa, arde wiñoo galle maa, so jamma so ñalawma.
4- Porokiroor (wakiilu dowla e nder ñaawirɗe) ina waawi nawde neɗɗo kasoo tawa ñaawoowo cunnotooɗo (juge d’instruction) yamiraani.
5- Kasetaaji mañetoo maa wideyoo ina mbaawi lomtaade e wonde seedamfaaguuji e dow fotnooɓe tawtoreede ñaawooje ɗe.
6- Kaake tuumaaɗo o ina mbaawi teetteede e dow yamiroore porokiroor.
Ɗeeɗoo kuule kala ciftinta en ko kasoo mo Georges Bush udditnoo to leydi Kubaa ina dummba heen yimɓe tuumaaɓe ko ownooɓe walla «bonnooɓe nafooje ameriknaaɓe». Oɗon nganndi ɗii duuɓi kala aduna oo fof, teeŋti noon e pelle daraniiɗe jojjanɗe aadee e nder winndere hee ina kaɓoo oon kaso dummbirɗo. Ko ɗum waɗi ina jeyaa e kuule gadane ɗe OBAMA ƴetti, e sahaa nde fiilaa lefol laamu, woppitde yoga e dummbanooɓe toon e dow fenaande, kono kadi o huniima uddude kasoo oo. Ɗum noon firti ko Abdul Ajiiju woni ko e fuɗɗoraade ɗo Bush wortorinoo.
E yonta hannde oo, ɗo leƴƴi kala pooɗanii ƴellitaare e ndimaagu e kormagol jojjanɗe aadee, faamnaaki eɗen laawɗina e leydi men kuule jaɓɓooje calɗi gorwori sariya ko wayi no hakke mo tuumaaɗo fof rokka e rimɗude e kala bonannde haa nde sariya tabitini bonannde nde e dow hoore mum.
Ngenndiyaŋkooɓe kala e kala muuyaaɗo potal e nuunɗal ina poti daraade paloo oo sariya duttinoowo en caggal, sabu ko ɗum ballitoojum tooñooɓe, huutortooɓe doole laamu ina tabitina muuyaaɗe mumen. Eɗen njoganii ɗum hannde yeru laaɓtuɗo sabu jokkugol nanngude WUL HANEFI, jaayndiyaŋke Takadoumy e nder kasoo, caggal nde joofni dumunna mo sariya taƴannoo ɗum. Ɗumɗoo, ko ɓurndoolaagu puuyngu tan waawi ɗum waɗde.
Gelaajo